Kutubxona - Nikolay Gumilyov. Osmondan tushmagan muhabbat (novella) / Kiril\nSiz shu sahifadasiz: Nikolay Gumilyov. Osmondan tushmagan muhabbat (novella) / Kiril\nАсар номи Осмондан тушмаган муҳаббат (новелла)\nОсмондан тушмаган муҳаббат (новелла)\nДилхун изтироб туйғулари Данте Алигери юрагидаги нозик илҳом париси Беатриче - машҳур Фолко Портинарининг қизига бўлган муҳаббатини Флорентсияга ўзгача сийратда кўрсатди. Бу ишқнинг қувонч ва қайғулари олис совуқ самовий кенгликларда эмас, балки шу ерда - Италиянинг гуллаб-яшнаётган қучоғида кечди.Кимгаки, Яратганнинг назари тушиб, шундай муҳаббатнинг гувоҳи бўлган, кўрган бўлса, бахтлидир. Инчунун, мен ҳам олийжаноб Гвидо Кавалкантининг қадди шамшод Примаверага бўлган муҳаббатидан сўйламоқчиман.\nПинҳоний муҳаббат дардига мубтало бўлган Кавалканти ниҳоят севгилиси навниҳол Примаверага кўнглини очмоққа қарор қилди. Унга ўйлаб чиқарилган бир воқеани сўзлаб бериб, қиз қалбини забт этмоқ, Венетсия усталари ясаган қимматбаҳо узуклар билан тўла нозик қўлларини ушламоқни хаёл қилди.Тасодиф - севишганлар орасига суқилиб -кириб оладиган ғаразли ҳодиса! - не бахтки, бу гал унга ёрдамга келди. Кавалканти дўстиникига борди, алқисса, у Примаверанинг энг яқин қариндошидан бири бўлиб чиқди. Улар заллардан бирида суҳбатлашиб ўтиришар,у ҳеч қандай шубҳага ўрин қолдирмай, яқиндагина ўқиб чиққан, бундан ҳайратга тушган ритсарлар тарихидан биттасини айтиб беришга изн сўради. Дўсти ҳаяжонга тушди, Примавера эса кўзларини ерга тикиб, жилмайди ва унсизгина розилигини билдирди. Унинг бу хуш хулқи олий насаб қизларгагина хос бўлиб, айни пайтда, қиз кўнгли фазилатларини ҳам очиб берарди.\nКавалканти бир синор ҳақида сўз бошлади. Синор гўзал хонимга ошиқ бўлиб, хоним унинг туйғуларига жавоб бермас, ҳатто у билан ҳеч қаерда - кўчалар, қизлар даврасида ҳам учрашиш нияти йўқлигини айтарди.Шунда ритсар барча қайғуларини юрагига солиб, олисларга йўл олди.Ритсарнинг узоқдаги бу қасрида ғалати воқеалар рўй бериб турарди. У машҳур рассомга севгилиси сиймоси жонлантирилган олтин ҳайкалчани ясаттирди. Ёлғизлик кунлари узайгандан-узайди, харобаларда яшагувчи бойқушлар сингари ғамгин ва ўйчан дамлари учиб кетди. Бу ўйлар ертўлаларда яшириниб олган заҳарли ва қора илонлар сингари судралиб юрарди. Эрта тонгдан то тун ярмигача бахтсиз ошиқ жонсиз ҳайкалчаси ёнида турар, унинг нолалари ва ўтли нафаслари залларни тўлдириб, янграб кетарди. Ошиқнинг лабларидан учган эҳтиросли сўзлар фақат севгилисидан сўзлар, унга аталарди. Орадан қанча оғир йиллар ўтганини ҳеч ким билмайди, билмасди. Буюк муҳаббат мўъжиза яратмаганида,еҳтимол, бу бешафқат тақдирнинг оловлари ҳадемай ўчар, ошиқ ритсарнинг ярим-очиқ кўзларидан оққан ёшлар мангулик туни қадар сингиб кетармиди!...\nОшиқ ритсар қалбини севинч туйғулари бутунлай қамраб, чирмаб олган кунда лабларидан майин сўзлар учаётган дамларда ҳайкалчанинг қўллари титраб кетди ва у ошиғини қучмоқчи бўлгандай қўлларини узатди. Шунда ошиқ ритсар уни қучди, лаблари билан қучди. Нурафшон шодликлар қалбининг чуқур жойларига қадар етиб, жаранглаб кетди. У ўрнидан турди - кучли, довюрак.Янги ҳаёт иштиёқи билан тўлди кўзлари, руҳи, вужуди ва бутун борлиғи.\nСўзларкан, Кавалкантининг овози титраб кетди, Примавера томонга тез-тез ўтли нигоҳларини ташлаб қўярди. Қиз кўзларини ердан узмай, жимгина тингларди. Дўсти гўзал хонимларнинг бераҳмлиги ҳақида сўзлай кетди. Примавера муҳаббат ҳақидаги бу ўтли ҳикоя қанчалик қизиқарли бўлмасин, барча ритсарлик романлари ва севги новеллаларидан кўра, назокатли, айниқса, Франтсиско Ассизскийнинг «Ғунчалари»ни афзал билишини айтди-ю,ўрнидан турди. У шундай ажиб ғурур, назокат ила чиқиб кетди-ки, бунинг таърифига маъбудалар қадамларини куйлаган қадимги шоирларнинг шеърларигина ярашарди.\nЮрагини аллалаган умиднинг бу қадар тез пучга чиққанини кўриб, Кавалкантини қалби ўртаниб кетди, ўзини тутиб ўтиришга кўзи етмади, уни кузатмасликларини сўради. Қуёш ботиб борар, заллар бўйлаб шом ранглари сузарди. Эшикнинг олдига яқинлашиб қолган Кавалканти кутилмаганда навниҳол Примаверани кўриб қолди. Қиз мармар полга энгашиб, ниманидир изларди. «Узугимни тушириб юбордим,-деди у майин овозда,- топишга ёрдам беришни истайсизми?»\nУ энгашди, қизнинг нозик, майин қўллари гўёки тасодифан унинг юзларига тегиб кетди, бир лаҳзага лабларида қотиб қолди. У бошини кўтараман дегунча Примивера оғир,еман дарахтларидан тайёрланган эшиклар ортида кўринмай кетди. Шунда Кавалканти англадики, узук Адриатика денгизига чўкиб кетган тақдирда ҳам у ҳеч қачон тополмайди, юраги энг олий, энг баланд туйғуларга тўлиб, тўлиб, уйига қайтди.\nСўнгги вақтларда Кавалканти гўзал Примавера билан тез-тез кўришиб турар, унинг каби ёш йигитлар ёш хоним қизларга илтифот кўрсатишар, уларнинг эътиборига тушишни шараф деб билишарди. Эътиборли кечалар, қизнинг ота-онаси уйидаги учрашувларда Примаверанинг бепарво нигоҳлари йигитнинг на оташ қарашлари, ҳўрсиниқлари ,на севги сонетларини сўндиролмади. Бу пайтда бутун Флорентсия тилида ташриф буюраётган венетсиялик эътиборли синъор, унинг гўзал Примаверага алоҳида эҳтироми, гўзаллиги олдидаги ҳайратлари эди. Бу венетсиялик тўтиқўшларга ўхшаб кийиниб олган, бузиб-бузиб куйлар, унинг сўзлари, ҳикоялари, қўшиқларини фақат қўпол аскарларгина тинглаши, қабул қилиши мумкиндай эди. У ўз ватандоши Марко Полонинг саёҳатларини мақтаниб гапирар, ўзи эса бу саёҳатларда қатнашишини хаёл ҳам қилолмасди. Кавалкантига бехосдан Примевара бу калондимоғ аҳмоққа илтифот кўрсатгандай кўринди. Венетсиялик синор куйлаган сонетда қизнинг гўзаллиги кулгили ва беўхшов сўзлар билан тилга олинарди: нигоҳлари ёввойи Тартарияда яшовчиларнинг оғули тиғларига,қалбида уйғонган севги Буюк Мўғўллар сарҳадларида йилига минглаб одамларни ютиб юборадиган даҳшатли маҳлуқ Симлага қиёсланарди.\nҚўшиқ матни, сўзлари, қофиялари шу қадар чалкашиб, бузилиб кетган эдики, бу қўшиқми ёки узуқ-юлуқ сўзларни оҳанггга солиб айтиб-айтолмасликми, англаб бўлмасди.Бундай ғамғин лаҳзаларда Кавалканти қалбини ҳасрат қамраб олди, рашк алангаланди. Рашк туйғуси зобитнинг эски, намхуш, совуқ ертўлаларда занглаб ётган қиличига ўхшаб кетарди. У қайғулар уйида ёлғиз яшар, бир куни бу ерлардан бош олиб, олисларга кетгиси, ҳаётининг энг маҳзун дақиқаларини узиб юборгиси келарди.\nҚадимги Флорентсиянинг сокин кўчалари кеч киришини кутиб, мудрашарди. Сал ўтмай, бу кўчаларни дилбар ёш хонимлар тўлдриб юборишади, уларни олисдан кузатиб турган навқирон ошиқ йигитлар нигоҳлари ловиллайди. Кавалканти оғир ўйларга кўмилиб бораркан, кутилмаганда Лорентсони кўриб қолди. Бу кекса ғарибнинг айёрлиги ёшлар орасида овоза бўлиб кетган эди. У ошиқларнинг учрашувларини совуқ шамоллардан асрар, дўқиллаган ҳасса зарблари севишганларни хавфдан огоҳ этарди. Кекса Лорентсо лабларида кинояли табассум , эгнида кенг этакли қалин матоли ёмғирпўш, ёнида эса хижолатдан қизариб кетган навниҳол Примаверанинг ипак кўйлаклари товланиб кетарди.\nКавалканти нигоҳлари ўткирлашди, кучланди. Кутилмаган пайтда оловли рашкнинг шубҳалари қирмизи булутдай қоплаб олдики, у ўзини қўлга оламан дегунча, Лорентсо қўшни муюлишга яширинди. Примавера эса шитоб билан қадам ташлаб, уйига йўл олди. Уни иккаласи ҳам сезишмади. Юрагида аччиқ алам, рангида қон қолмаган Кавалканти Примаверани ортидан чопди, етиб олди. Титроқ овоз билан дил изҳорини бошлади. Ў,у қачондан буён уни севади, қандай севиб қолди, унинг изтироблари нечоғлиғ улуғ ва улкан! У сўнгги бора шафқат сўрагандай кекса Лорентсо қайси бахтли одамган ундан мактуб олиб кетганини сўради. У қизнинг кўнгли муносиб инсонга боғланганлигига ишонар, бу сирни ҳеч кимга айтмасликка , шу бугуноқ шу сир билан бирга ўлиб кетишга қасам ичди.\nПримавера бошини кўтармай, кетиб борар, минг хижолатда нозик бармоқлари хушбўй тасбеҳларни терарди. Кавалканти сўзлагани сайин унинг лаблари титраб кетди, ёноқлари алвонланди. Йигитни охиригача тингламай, қизғин ва тез-тез сўзлай кетди. Нима учун, қандай қилиб бу йигит Примавера хат ёзган деган хаёлга борди? Бундан ҳайратланди ҳам. Олийнасаб қизлар ҳеч қачон бундай йўл тутишмайди. Бундай ишлар Неапол кўчалари ёки қўрғонларни кезиб юрувчи дайди қўшиқчи аёлларнинггина қўлидан келади. Буни Квалканти жуда яхши билади ўзи ҳам ўшандай аёллар билар таниш-ку! Қизнинг тассаввурига йигит қандай қилиб кўчада қизга яқин келишга журъат этгани, устига устак, севги изҳор қилгани сиғмасди, тушунолмасди.\nОлийнасаб қиз учун бундай сўзларни эшитиш ва тинглаш ниҳоятда оғир, айни дамда ноқулай эканлигини наҳотки у билмаса?! Сўзларини тугатмай, бинафшаранг ҳинд марваридидай уятдан қизарганича уйи томон учиб кетди. Ўз қилмишидан ўзи уялиб, асоссиз рашкидан хижолатга тушган Кавалканти уйига қайтди. Бу ҳилқатга ҳеч ким эришолмайди деган ўйлар билан ўзини овутди. Бундан буён уни ноқулай аҳволга солмасликка, ундан кечирим сўраб, айбини ювишга қарар қилди, ўзига ўзи сўз берди. Унинг ўйларини уйи атрофида анчадан буён катта учар каламушдай айланиб юрган кекса Лорентсо тарқатиб юборди. «Бу - гўзал Примаверадан, -деди у авайлабгина хатни узатаркан.- У менга бутун бошли дукат берди».\nОрадан кўп ўтмай, Кавалканти оғриб қолди ва Яратганнинг ҳоҳиши билан мангулик сари йўл олди. Навниҳол Примавера йиғлаб қолди унинг ортидан. Қизнинг кўз ёшлари севгилиси ётган қабрни парчалаб ўтар, синъорлар қайғу билан марҳум шоир Италия шеъриятини қандай баланд пардаларга олиб чиққанини эслашар, сонетлари, балладалари ва табиатга бағшланган ажойиб битикларини тилга олишарди. Ўйчан Флорентсия мотам либосини кийди.\n…Нурли чеҳра фаришта Кавалкантини жаннат эшиклари олдига олиб борди. Деворларга яшил нур билан шундай сўзлар битилган эди:\n«Сизларга - кириб келувчиларга адабий ором, абадий бахт. Сизлар энди - барҳаётсизлар».\nВа Кавалканти деди: « О, нурли чеҳра, сени қай тил билан олқишлай! Сен дардли юракларга дармон топгувчисан. Мени гўзал Беатриченинг олдига олиб бор, олислардан бир лаҳзага бўлса-да, ипак либосларда товланаётган бу ҳилқатга назар ташлашга журъат бер. Ахир, у - Примаверанинг дугонаси-ку!\nВа Кавалканти деди: « О, нурли чеҳра, ҳимматларинг тилакларимни ижобат қилмоқда. Мен Исо Масиҳдан Шарқнинг учта донишманд шоҳлари томонидан Унга олиб келинган олтинни сўрайман, ундан нақшин марварид кўзли узук ясаб, ичига кириб оламан. Бу узук тунда кўзларга кўринмай, Гефсиман боғларига тушиб қолади. Бу ерга Примавера келса, унга шуни туҳфа қиламан».\nВа Кавалканти деди: « О, нурли чеҳра, энг соҳир тилагимни адо этмоқчи бўлсанг, ўша ерга борайлик, қадамларимизни тезлатайлик. Олтин зинапоядан ерга тушай-да, Примавера яшайдиган жойга етиб олай».\n"http://www.kutubxona.com/wiki/index.php?title=Nikolay_Gumilyov._Osmondan_tushmagan_muhabbat_(novella)_/_Kiril&oldid=4194" dan olindi


Қароқчиларга қарши кураш бошланди\n12 май 2021, Тошкент вақти: 21:27\nРоссия ва Ҳиндистон Аден кўрфазида ҳарбий ҳозирлигини кучайтирмоқда.\nБунга сўнгги ойлар давомида Сомали қирғоқларида денгиз қароқчиларининг фаоллашгани ва улар томонидан ўнлаб юк кемаларининг гаровга олиниши сабаб бўлди.\nМаълум бўлишича, ҳозирда АҚШ, Россия, Ҳиндистон ва НАТО ҳарбий кемалари Адан кўрфазида патруллик қилмоқда.\nҲиндистон ҳарбий денгиз флоти расмийларининг таъкидича, ҳозирда ҳукумат ушбу ҳудудга яна бир ҳарбий кема юбориш масаласини муҳокама қилмоқда.\nАйни пайтда¸ Россия Марказий штаби раҳбари генерал Николай Макаров денгиз қароқчиларига қарши кураш учун Болтиқ ва Қора денгиз флотларининг ҳарбий кемалари Сомали қирғоқларига юборилишини билдирди.


АҚШ Давлат котиби Майк Помпео Германиянинг Bild нашрига берган интервьюсида россиялик мухолифатчи Алексей Навальнийнинг заҳарланишига Вашингтоннинг мавқе юзасидан изоҳ берди\nПомпеонинг сўзларига қараганда, Алексей Навалнийнинг заҳарланиши муносабати билан АҚШ бирор бир чора кўрмайди дейишга асос йўқ, чунки Вашингтон кимёвий қуроллар қўлланилишига йўл қўйиб бўлмайди, дея ҳисоблайди. Шу муносабат билан Помпео Британиянинг Солсбери шаҳрида 2018 йил мартида Сергей ва Юлия Скрипалларга кимёвий қурол қўлланилганига АҚШнинг муносабатини эслатиб ўтди. Қўшма Штатлар барча фактлар Америка расмийлари ихтиёрига келиб тушиши биланоқ мутаносиб равишда муносабат билдиради, дея баёнот берди Помпео.\nУнинг таъкидлашича, Вашингтон Кимёвий қуролларни тақиқлаш Ташкилотидан тадқиқот натижаларини кутади. АҚШ шунингдек, Россиядан тергов олиб борилишини, бунинг натижасида Навалнийнинг заҳарланиши бўйича ойдинлик киритилишини хоҳлайди, деди Америка давлат котиби Bildга берган интервюсида.\nПомпео яна бир бор «Шимолий оқим 2» газ қувурини танқид қилди. «Биз қурилиш тугалланмаслигига умид қиламиз», - дея баёнот берди ва бунга йўл қўймаслик мақсадида Вашингтон коалиция ташкил қилиш устида иш олиб бораётганини билдирди. «Биз Германия ҳукумати ҳам шу мавқега келишига ишонамиз», - дея таъкидлади Помпео.\nНавалний 20 август куни Томскдан Москвага парвоз қилаётган самолётда ўзини ёмон ҳис қилди. Учувчи самолётни Омскка қўндиришга қарор қилди, бу ерда сиёсатчи №1 тез тиббий ёрдам шифохонасининг реанимация бўлимига ётқизилди. Кейинроқ Омскдан кома ҳолатида Берлинга олиб келинди, бу ерда бундесвер лабораторияси экспертлари Навалнийнинг организмида «Новичок» гуруҳига оид заҳарли модда борлигини аниқлади. Берлиндаги Charité клиникасига ётқизилган сиёсатчи бир неча кундан кейин ўзига келди, ҳозир у ҳаракат қилмоқда ва маълум муддат шифохона койкасини тарк этиши мумкин. Сиёсатчи икки афтдан ориқ комада бўлди.\nФранция ва Швециядаги мустақил иккита лаборатория Навалний «Новичок» гуруҳига оид заҳар билан заҳарлангани борасидаги Бундесвер лабораторияси мутахассисларининг хулосаларини тасдиқлади. Заҳарлаш тафсилотлари ҳамон ноаниқ.\nРоссия расмийлари мухолифатдаги сиёсатчининг заҳарланишига шубҳа қилади, чунки ундан Россияда олинган ташхисларда заҳар аниқланмаган.\n«Шимолий оқим– 2» Болтиқ денгизи тубидан ўтиб Россия ва Германияни боғлаши керак. Ҳозир унинг қурилиши Америка санкциялари боис тўхтаб қолди, бироқ Москва ва Берлин бир неча бор баёнот бериб мазкур лойиҳа қурилиши тугалланишига содиқ эканликларини билдирган.


Тилсиз ўзлигимизни йўқотамиз… « Ўзбекистон Халқ Ҳаракати\nТилсиз ўзлигимизни йўқотамиз…\n26 December 2014 - 16:51\nТилимизни йўқотяпмиз… Балки мусофирчиликда кўпроқ билинаётгандир, лекин фикримча Ватанда ҳам шу умумий ҳол. Интернет, телевизор ва радиода аксарият эшитадиганимиз она тилимиз эмас… Тишга босадиган ва арзигулик жиддий хабарларни ёки рус, ёки инглиз тилида оламиз. Маҳаллий янгиликларга, айниқса газета ва телевидениега ишончни йўқотганмиз…\nАдабиётни йўқотяпмиз… Ўзбек тилида китоб ўқимай қўйганмиз. Охирги 20 йил ичида ўзбек тилида чоп этилган, жиддий ҳаётий ва ижтимоий муаммоларни ёритадиган жонли асарларни бир қўлдаги бармоқлар билан санаб бўлса керак. Кичкинтой болажонлар учун чиқадиган китобларни гапирмаса ҳам бўлади: рус тилидан бемаза таржима қилинган нушалар. Болаларимизга ўзбек тилида шеър ва ашулалар ўргатмаймиз. Ривожланган мамлакатларда аксарият одамлар йилига ўртача 10-15 та китоб ўқиса, биз ўз тилимизда ҳаттоки бир дона китоб топиб ўқишимиз амри маҳол. Метро, автобус ёки боғларда китоб ўқиб юрганларни деярли кўрмаймиз. Телефонларимиз экранига чўкиб, вақтимизни йўқотяпмиз…\nБилимни, ривожланишни йўқотяпмиз… Бир алифбодан иккинчисига ўтамиз, лекин янги алифбода юз минглаб нашрдаги илмий адабиётларни чоп этишга молия ажратмаймиз. На у, на бу алифбода саводи тўлмаган авлодларни ўстирамиз. Инженерлик, медицина, молия каби жиддий мавзуларда таяниб ўқиганимиз яна ўша рус тилидаги илмий нашрлар бўлади. Университетларда баҳоларни савдолашамиз. Кейинчалик, инсонлар тақдириниям. Билмасдан, инсофни йўқотамиз…\nМантиқни йўқотяпмиз… Ривожланган давлатларда кутубхоналар нафақат ўқиш, балки билим олиб ривожланиш, мулоқот ва баҳс қилиш учун ишлатилади. Жажжи болалардан катталаргача ҳафтанинг ҳар бир куни турли ўқиш тўгаракларида янги китобларни ўқиб, ўз таъсуротларини бўлишади. Биз эса кутубхоналар қурамиз улкан ва кўркам, илм ва фанга чорлаш учун эмас, биноларни кўз-кўз қилиш учун, улар атрофида айланиб, фаввораларни томоша қилиш учун қурамиз.\n“Она тилим, жону дилим” деб шиорлар осиб қўямиз, лекин давлат идораларида ҳалигача рус тилида иш юритамиз. Рус тилида хатолар билан қарорлар ва буйруқлар ёзамиз. Ўзбек тилида бўлганда хатолар ундан ҳам кўпроқ бўлади. Катта-катта учрашувларда қийналиб-сиқталиб русча гапиришга ҳаракат қиламиз, ваҳоланки ўтирганларнинг аксарияти ўзбек-забонлар. Ҳали ҳануз мажлислар ўтказилса, 20та ўзбек-забон ичида бири ўзбекча гапирмайдиган бўлса, тушунмай қолмасин деб ҳижолат бўлиб рус тилида гапирамиз. Баъзилар рус тилини чала-пула илғаб зўрга тушунса, бу ҳақида ўйламаймиз ҳам.\nКатта шаҳарларда русча гапирган “маданиятли”, ўзбекча гапирган эса “ҳарип”. Аслида “ҳарип” эмас “ғариб” (ғарблик, яъни европалик) дегани ўрта асрларда Марказий Осиё илм-фани ривожланган вақтларда ғарбликлар қолоқ бўлгани учун ишлатилган сўз. Ёзда Тошкентда қизил чироқда устимдан босиб кетай деган ҳайдовчига “кўзизга қарасез бўлмайдими” десам, машинасини устимга ҳайдаб тўхтаб, ўдағайлаб, ҳайқириб “Ти по русски говори со мной, ҳарип” деганди. Энг кулгилиси ўша ҳайдовчини башарасига “жайдари ўзбек”, деган тамға босилганди. Тилсиз ўзлигимизни йўқотамиз…\nЭнг қизиғи, агар шу ёзганларим рус тилида бўлганида ҳаттоки ўзбек дўстларим орасидан кўпроқлари ўқиган бўларди…


Ўзбекистон Ёшлари ва Талабалари форуми | Ўрмон хўжалиги давлат қўмитаси расмий веб сайти\nЎзбекистон Ёшлари ва Талабалари форуми\n28 июнь куни Ботаника боғида Ўзбекистон ёшлари ва талабалари форуми бошланди.\n“Ўзбекистон ўрмонларини биргаликда барпо қиламиз”, “Яшил ташаббус” доирасида ўтказилаётган тадбирда бир қатор учрашувлар, танлов ва тақдимотлар бўлиб ўтмоқда.\nФорум очилишида Ўрмон хўжалиги давлат қўмитаси раисининг биринчи ўринбосари Олимжон Хакимов, Ёшлар ишлари агентлиги директори Алишер Саъдуллаев ва бошқа вазирлик, ташкилотлар раҳбарлари иштирок этди ва ёшларни байрам билан табриклашди.\nСалоҳиятли, билимли, қизиқувчан ва ёшлар йиғилган бўлиб, уларнинг зукколиги ва шижоати берилган саволларга зукколик билан қайтараётган жавобларидан кўриниб туради.\n“Ўзбекистон Ёшлари ва Талабалари форумида Ўрмон хўжалиги давлат қўмитаси томонидан “Ўзбекистон ўрмонларини биргаликда барпо қилаииз”, “Яшил ташаббус” доирасида интерактив ўйин ва викториналар ташкил этилиб, иштирокчи ғолибларга совғалар берилди.\nШунингдек, юртдошларимиз, ўз билимларингни синаб кўришди. Ташкил этилган кўргазма ёшларда ўрмончиликка бўлган қизиқишларини уйғотди.\nАлбатта, ушбу тадбирдан кўзланган мақсад ёшлармизга юртимиз ўрмонлари ҳақида кўплаб маълумотлар бериш ва янгиликларни амалда кўрсатиш ҳамда катта экранда фаолиятимизни акс эттирувчи тасвирлар айланди.\nБугунги тадбир фақат хуш кайфият бахш этиш ва юртдошларимиз вақтини мазмунли ўтказиш билан кифояланмади. Фурсатдан фойдаланиб, йиғилганларга Ўрмон хўжалиги давлат қўмитаси, унинг асосий ғоя ва мақсадлари, олиб бораётган ишлари ҳақида қисқа ва лўнда маълумотлар берилди.\n← МУСТАҚИЛЛИК - ЮТУҚЛАРИМИЗ АСОСИ ЎРМОН ХЎЖАЛИГИ ЁШЛАРИГА ТАБРИК →


ЖИЗЗАХ ВИЛОЯТИ ҲОКИМИНИНГ ЁШЛАР СИЁСАТИ, ИЖТИМОИЙ РИВОЖЛАНТИРИШ ВА МАЪНАВИЙ-МАЪРИФИЙ ИШЛАР БЎЙИЧА ЎРИНБОСАРИ » Жиззах вилояти ҳокимлиги расмий ахборот сайти\nЖиззах вилояти ҳокимлиги » Раҳбарият » ЖИЗЗАХ ВИЛОЯТИ ҲОКИМИНИНГ ЁШЛАР СИЁСАТИ, ИЖТИМОИЙ РИВОЖЛАНТИРИШ ВА МАЪНАВИЙ-МАЪРИФИЙ ИШЛАР БЎЙИЧА ЎРИНБОСАРИ\nТўхтамишев Ботир Қўнишевич\nМеҳнат фаолияти: 23.06.2017 йилдан\nЖиззах вилоят ҳокимининг ёшлар сиёсати, ижтимоий ривожлантириш ва маънавий-маърифий масалалари бўйича ўринбосарининг мажбуриятлари\nВилоят ҳокимининг ёшлар сиёсати, ижтимоий ривожлантириш ва маънавий-маърифий масалалари бўйича ўринбосари Ўзбекистон Республикаси Конститусияси, “Маҳаллий Давлат ҳокимияти тўғрисида”ги Ўзбекистон Республикаси Қонуни, вилоят ҳокимлигининг иш тартиби (Регламенти) ҳамда мазкур вазифалар тақсимоти асосида фаолият кўрсатади.\nТуманлар ва шаҳарларни янада ривожлантиришнинг устувор вазифаларини ҳамда жойларда ёшларга оид давлат сиёсатини изчил амалга оширишни таъминлаш, фуқароларнинг ўзини ўзи бошқариш органларининг ролини кучайтиради.\n-Ўзбекистон Республикаси Президентининг фармон ва қарорлари, Ўзбекистон Республикаси Вазирлар Маҳкамаси ва вилоят ҳокимининг туманлар ва шаҳарларни комплекс ривожлантириш, ёшлар сиёсати, фуқароларнинг ўзини ўзи бошқариш органлари, фармойишлари, йиғилиш баёнлари ва бошқа раҳбарлик ҳужжатларининг ижросини ташкил қилиш ҳамда бажарилишини назорат қилиш;\n-“Ёшлат иттифоқи” вилоят, шаҳар ва туманлар кенгашлари тизимида ёшларнинг ижтимоий шаклланиши ва камол топиши, ижодий иқтидори жамият манфаатлари йўлида имкони борича тўла-тўкис рўёбга чиқиши учун ижтимоий-иқтисодий, ҳуқуқий, ташкилий жиҳатдан шарт-шароит яратиш борасида ишларни ташкил этади;\n-ёшларга оид давлат сиёсати доирасида фаолият кўрсатаётган давлат идоралари, жамоат ташкилотлари томонидан бажарилиши мажбурий бўлган тегишли қарорлар қабул қилиш;\n-давлат, хўжалик органлари, жамоат ташкилотлари раҳбарларининг, Ўзбекистон Республикасида ёшларга оид давлат сиёсатини амалга оширишнинг аҳволи тўғрисидаги ҳисоботларини эшитиш;\n-фаолияти ёшларга оид давлат сиёсати вазифаларини рўёбга чиқариш билан боғлиқ бўлган давлат органларининг ишини жонлаштириш юзасидан тавсиялар ишлаб чиқиш;\n-“Маҳалла” хайрия жамоат фонди вилоят, шаҳар ва туманлар бўлимлари билан биргаликда – фуқароларнинг ўзини ўзи бошқариш органлари фаолиятини моддий – техник базасини мустаҳкамлаш ва иш самарадорлигини ошириш ҳамда уларнинг фаолиятига боғлиқ бўлган масалаларга амалий ёрдам кўрсатиш билан шуғулланади;\n-фуқаролар йиғинлари раислари (оқсоқоллари) ва уларнинг маслаҳатчилари сайловини тайёрлаш ва ўтказиш юзасидан вилоят комиссияси фаолиятини ташкиллаштиради;\n-бириктирилган соҳаларда ижро интизомини мустаҳкамлаш ва улардаги аҳволни танқидий таҳлил қилиш, вилоят ҳокимлиги ташкилий-назорат гуруҳи билан ҳамкорликда кадрларни танлаш, тарбиялаш ва ўқитиш масалалари билан шуғулланади.\nХалқ депутатлари вилоят Кенгашининг:\n-ёшлар сиёсати ва соғлом авлод масалалари бўйича доимий комиссия;\n-Ижтимоий-маданий ривожланиш масалалари бўйича доимий комиссияси билан ҳамкорликда иш олиб боради.\nҚуйидаги ташкилотлар фаолияти билан боғлиқ масалаларнинг кўриб чиқилишини таъминлайди ва амалий ёрдам кўрсатади:\n-“Маҳалла” жамғармаси вилоят бўлими;\n-“Ёшлар иттифоқи” ёшлар ижтимоий ҳаракати вилоят бўлими;\n-вилоят ҳокимлиги ҳузуридаги муқаддам судланганларни ижтимоий ҳимоялаш кўникма маркази;\n-вилоят ҳокимлиги ҳузуридаги “Фуқароларнинг ўзини ўзи бошқариш органлари ходимларининг малакасини ошириш бўйича Ўқув курси”;\n-фуқароларнинг ўзини ўзи бошқариш органлари; -бошқа алоқадор корхона, ташкилот ва муассасалар.\nТўхтамишев Ботир Қўнишевич ҳақида тўлиқ маълумот\n1972 йил 6 майда Жиззах вилояти Ғаллаорол туманида туғилган. Миллати ўзбек, маълумоти олий. 1994 йил Тошкент ирригация ва қишлоқ хўжалигини механизациялаш муҳандислари институтини тамомлаган. Маълумоти бўйича мутахассислиги муҳандис-электромеханик. Илмий даражаси: техника фанлари номзоди. Оилали, 3 нафар фарзанди бор.\n1989-1994 йй. – Тошкент ирригация ва қишлоқ хўжалигини механизациялаш муҳандислари институти талабаси\n1994-1996 йй. – Тошкент ирригация ва қишлоқ хўжалигини механизациялаш муҳандислари институти\nқишлоқ хўжалиги ишлаб чиқаришини автоматлаштириш кафедраси ўқитувчиси\n1996-1999 йй. – Тошкент ирригация ва қишлоқ хўжалигини механизациялаш муҳандислари институти аспиранти\n1999-1999 йй. – Тошкент ирригация ва қишлоқ хўжалигини механизациялаш муҳандислари институти иқтидорли талабалар билан ишлаш бўлими бошлиғи\n1999-2001 йй. – Тошкент ирригация ва қишлоқ хўжалигини механизациялаш муҳандислари институти маркетинг хизмати ва тадбиркорлик бўлими бошлиғи\n2001-2003 йй. – Қишлоқ ва сув хўжалиги вазирлиги инвестициялар мониторинги бошқармаси ижтимоий соҳа бўлими етакчи мутахассиси\n2003-2005 йй. – Тошкент ирригация ва мелиорация институти сув хўжалиги электротехникаси ва автоматикаси кафедраси доценти\n2005-2014 йй. – Қишлоқ ва сув хўжалиги вазирлиги кадрлар ва ўқув юртлари бошқармаси ўқув юртлари ва малака ошириш бўлими бош мутахассиси\n2014-2017 йй. – Андижон қишлоқ хўжалиги институти ўқув ишлари бўйича проректори\n2017 й. ҳ.в. – Жиззах вилояти ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосари\nmazhburiyati-vazifalari-va-u-aida-tli-malumot.doc [41 Kb] (юклаб олинди: 2)


Добавлено: 04.02.2016, 14:07\nБодроқларни қайси шаклда тайёрламоқчи эканлигингизни олдиндан аниқлаб олинг. Текис ликобчага пергамент қоғозини қўйиб, уни енгил намлаймиз. Мультиваркадаги “пишириқ” функциясини ёқамиз ва унга асални қўямиз. Асал суюқлашгунга қадар аралаштириб турамиз. Шундан сўнг унинг устига пистани ҳам қўшиб, 15 дақиқа давомида аралаштириб турамиз.\n“Dr Oetker” пудингидан 4 ош қошиқ


Хорижда дам олувчи россиялик сайёҳлар сони ёз давомида 30 фоизга камайиб кетди\n19:52 / 05.08.2015 1629\nРоссия туроператорлари уюшмаси ижрочи директори Майя Ломидзенинг маълум қилишича, хорижда дам олувчи россиялик сайёҳлар сони ёз давомида 30 фоизга камайиб кетди.\nЛомидзенинг айтишича, июль ўрталарида бироз жонланиш кузатилган, бироқ сайёҳлар 2014 йилга нисбатан барибир озчиликни ташкил қилган. Россия рубли қадрсизланиб кетгандан кейин, россияликлар камроқ даражада хорижга сайр қилгани бормоқдалар.\nЛомидзенинг таъкидлашича, таҳлилчиларнинг дастлабки прогнозларига кўра, 2015 йилда хорижга дам олгани борадиган россияликлар сони 12 млн дан ошмайди. 2014 йилда 15 млн россиялик хорижий давлатларга ҳордиқ чиқаргани борган.


Нотаниш аёлни зўрлаган эркак қўлга олинди - 22 Июня 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2021-08-04, 7:39 AM\nГлавная / Bosh sahifa » 2021 » Июнь » 22 » Нотаниш аёлни зўрлаган эркак қўлга олинди\nНотаниш аёлни зўрлаган эркак қўлга олинди\nСевастополда аёл кишини зўрлаган эркак қўлга олинди. Бу ҳақда «Россия 1» ва «Россия 24» эфирида хабар берилди.\nҲодиса 17 июнь кечаси боғдорчилик уюшмаларидан бири ҳудудида содир бўлган. Эркак уйнинг деразасида ёш аёлни кўрган ва номусига тегишга қарор қилган. Сўнг уйга кириб, жабрланувчини уриб, уни зўрлаган.\nПолиция тезда жиноятчининг кимлигини аниқлади. Бу шу йилнинг февраль ойида қамоқдан озод қилинган 47 ёшли Севастопол фуқароси бўлиб чиқди.\nAйни пайтда унга нисбатан айблов эълон қилиниб, эҳтиёт чораси сифатида ҳибсга олинган.


11:36 / 03.11.2019 | Ergashev | 557\nАссалому алайкум! Ислом дини хақида бир ўртоғим менга Ислом динини Расулуллоҳ соллаллоҳу алайҳи васалламга Аллоҳ охирги дин Ислом дини қилиб туширган тўғрими деди. Мен “ха” дедим, лекин қидириш бўлимидан бир жавоб топдим. Унда “Одам алайҳиссаломдан пайғамбаримизгача бўлган дин биттадир. У Ислом динидир. Шариатлар эса замон ва маконга қараб турлича бўлган” дейилган эди. Мен хеч қачон Шайх хазратларини марузаларида эшитмаганман Ислом дини олдиндан бўлган деб. Мен хар доим Ислом дини Расулуллоҳ соллаллоҳу алайҳи васалламга келган деб ўйлардим.\n– Ва алайкум ассалом! Хато ўйлар экансиз. Аллоҳнинг наздида дин ягонадир. У ҳам бўлса Исломдир. Ҳамма пайғамбарлар Ислом динига чақирганлар. Бузилиб кетгач Исломдан, ҳақдан ботилни ажратиб туриши учун уларга насроний, яҳудий, бутпарастлик дини деб ном берилган. Аллоҳ таоло "Оли Имрон" сурасида марҳамат қилади:


14:13 22 Феврал 2020\n09:03 30.03.2019 Ҳавола олиш\nТрамп корейс ва инглиз тилларида ёзилган ҳужжатни 28 февраль куни Ханоедаги "Метрополь" отелида топширган.\nТОШКЕНТ, 30 мар - Sputnik. АҚШ президенти Дональд Трамп Ханоедаги саммит вақтида Шимолий Корея етакчиси Ким Чен Инга Қўшма Штатларга ядровий қурол ва бомбалар учун ёқилғини топшириш чақириғи акс этган ҳужжатни топширди, деб хабар қилмоқда Рейтер агентлиги ҳужжатга таянган ҳолда.\nБу воқеадан хабардор манба сўзларига кўра, Трамп корейс ва инглиз тилларида ёзилган ҳужжатни 28 февраль куни Ханоедаги "Метрополь" отелида топширган.\nКХДР ва АҚШнинг иккинчи саммити Ханоеда 27-28 феврал кунлари бўлиб ўтган. Икки мамлакат етакчилари - Дональд Трамп ва Ким Чен Ин музокаралари якунида бирорта ҳужжат имзоланмади.\nТрамп матбуот-анжуманида КХДР билан тил топиша олмаслик санкцияларни олиб ташлаш билан боғлиқмаслигини, Пхеньян "бошқа соҳада" ён беришни хоҳламаганини маълум қилган. У шунингдек, иккиёқлама янги саммит яқин ўртада ўтказилмаслиги мумкинлигини қайд этган.


Бугун, 8 сентябрь куни Тошкентнинг Чилонзор туманида навбатдаги мудҳиш ЙТҲ қайд этилди. Маълумотларга қараганда, BMW автомобили катта тезликда келиб йўл четидаги кўп йиллик дарахтлардан бирига урилган. Бу ҳақда Qalampir.uz хабар бермоқда.\nГап шундаки, катта тазликда ҳаракатланиб келаётган BMW автомобили дарахтга бориб урилган. Унинг йўл четидаги дарахт билан тўқнашиши сабаблари маълум эмас. Автомобиль воқеа жойининг ўзида ёниб кетган. Гувоҳларнинг маълум қилишича, ҳайдовчи вафот этган. Ёнғин юз берган ҳудудга зудлик билан Ёнғин хавфсизлиги ходимлари етиб келиб, алангани бартараф этишган.


Испаниядаги футбол академиясида таҳсил олаётган футболчиларимиз (фото)\n2 февраль,2017, 17:01 3142\nФутбол миллионлар ўйини. Ҳар бир бола бир мартага жаҳон футбол юлдуларига ҳавас қилиб, унга ўхшагиси келади. Бироқ вақт ўтган сари ҳар ким ҳам бу йўлдан кетмайди.\nҲозирда жаҳоннинг деярли барча минтақаларида ушбу спорт тури билан шуғулланиш учун бир-биридан замонавий ва қулайликларга бой футбол академиялари фаолият юритмоқда.\nШулар қаторига 2011 йили Каталония провинциясидаги Салоу шаҳрида яна битта футбол академияси ўз ишини бошлади. Бу ерда ўзини келажагини футбол билан боғламоқчи бўлган ёш иқтидорлар миллионлар ўйинининг сир-асрорларини ўрганишади. У ерда тажрибали мутахассислар уларга дарс ўтишади. Мазкур академияга 11 ёшдан 19 ёшгача бўлган болалар қабул қилинади.\nTecnifutbol Internacional Academy'да ўқиш 1 сентябрда бошланиб, 15 июлгача давом этади. Футболчилар 27 декабрдан 18 январгача қишки таътилда дам олиб қайтишади.\nДунёнинг турли бурчакларидан келган ёш футболчилардан ташқари бу ерда ўзбекистонлик иқтидорлар ҳам таълим олишмоқда. Ҳужумчи Эрнест Османов, ҳимоячилар Карен Муратбоев ва Ўзбекистон ёшлар термаси сафида ҳаракат қилган Аюбхон Азимов ҳам бу ерда ўз тажрибаларини орттириб боришмоқда.\nЭрнест Османов – ҳужумчи, 17 ёш.\nКарен Муратбоев – чап қанот ҳимоячиси, 20 ёш.\nАюбхон Азимов – ҳимоячи, 17 ёш. Ўзбекистон ўсмирлар терма жамоаси аъзоси.\nSPORTS.uz вакили ушбу академияга ташриф буюриб, у ердаги шароитлар билан яқиндан танишди. Ўзбекистон ўсмирлар терма жамоаси аъзоси ҳисобланган Аюбхон Азимов ва академия раҳбарияти вакиллари билан бевосита мулоқотда бўлди.\nБиз ушбу академияда таҳсил олаётган ҳамюртларимизга келажакда етук футболчилар бўлиши ҳамда терма жамоамиз билан юқори чўққиларни забт этишини тилаб қоламиз.\nТеглар: Ўзбекистон Испания Аюбхон Азимов Эрнест Остонов Карен Муратбоев


Парламентда тобланган иқтисодчи - Уч илдиз\nby Тўлқин Эшбек · 25.02.2020\nОташин шоир Ғафур Ғуломнинг\n“Тақдирин қўл билан яратур одам,\nҒойибдан келажак бахт бир афсона”\nдеган сатрлари замирида қанчалик ҳаёт ҳақиқати акс этганини ёши улуғ инсонлар “Умр дафтари”дан ҳам кузатса бўлади. Етмиш бешинчи баҳорини қарши олаётган Ўзбекистонда хизмат кўрсатган иқтисодчи, Халқаро бандлик академияси ҳақиқий аъзоси Абдурафиқ Аҳадов ўз фаолияти ҳақида “Ҳаёт карвонлари”, (“Шарқ” нашриёт-матбаа акциядорлик компанияси бош таҳририяти, 2005 йилда), “Карвон манзиллари” (“Адолат” нашриёти, 2015 йил) китобларини яратган. Бу китобларда унинг мамлакатимизда иқтисодиётни янада ривожлантиришга оид фикр-мулоҳазалари ва қарашлари ўз ифодасини топган.\n09:19 25 Февраль 2020 Жамият\nБанк, молия соҳасида ёрқин из қолдирган, умрининг йигирма йилини Олий Мажлис депутати сифатида ўтказган Абдурафиқ Аҳадов иқтисодиёт соҳасида ўзига хос мактаб яратган, десак муболаға бўлмайди.\nБугунги ёшларга, айниқса бўлғуси иқтисодчиларга Абдурафиқ аканинг ҳаёт йўли ва жўшқин фаолиятини ибрат қилиб кўрсатгимиз келади. У 1945 йилда зиёли оиласида таваллуд топган. Самарқанддаги 1-мактабда таълим олгач, Тошкент Халқ хўжалиги институтини тамомлаган. Меҳнат фаолиятини 1962 йилда Тошкент тўқимачилик комбинатида ишчиликдан бошлаган. 1964-1967 йилларда армия сафида хизмат қилган. 1969 йилдан бошлаб Давлат банкининг Самарқанд вилоят идорасида кредитлаштириш инспектори, катта инспектори, катта тафтишчи, 1978 йилдан Давлат банки Оқтош бўлими, 1985 йилдан эса Темир йўл бўлими бошқарувчиси лавозимларида фаолият кўрсатган. 1986 йилдан Қорақалпоғистонда Давлат банки бошқарувчиси бўлиб ишлаган. 1988 йилдан Қорақалпоғистон Республикаси иқтисодий бошқарув соҳасида хизмат қилган. Ўша йиллар мобайнида у икки марта – XVII-XIX чақириқ халқ депутатлари Оқтош шаҳар Кенгаши депутати, X ва XI чақириқ Қорақалпоғистон Жўқорғи Кенгеси депутати этиб сайланган. 1990 йил январида Ўзбекистон Республикаси Вазирлар Кенгаши (ўша даврда – Министрлар Совети деб юритиларди) Ташкилий ишлар ва халқ хўжалигини ривожлантириш бўлимида бошлиқ ўринбосари, сўнгра Ўзбекистон Республикаси Деҳқончилик саноати банки Бошқарувчиси лавозимига тайинланди.\nБанк соҳасида катта билим ва тажрибага эга бўлган Абдурафиқ Аҳадов қаерда, қайси лавозимда ишламасин, зиммасига юклатилган вазифаларни виждонан бажарган. У мамлакат миқёсида банк тизимини янада равнақ топтириш, пул муомаласини барқарорлаштириш, молиявий интизомга қатъий риоя этиш ишларига, айниқса аграр секторни қайта янгилаш борасидаги Давлат дастурларини амалга оширишга муносиб ҳисса қўшди.\nУ ўз фаолияти давомида Европа Тикланиш ва Тараққиёт Банкида Ўзбекистон Вакилининг муовини лавозимида ҳам фаолият кўрсатиб, Халқаро валюта фонди, Жаҳон банки йиллик ҳисоботини чиқариш, чет эл инвестицияларини жалб қилиш, Ўзбекистон Республикаси молия тизимини халқаро андозалар даражасида равнақ топтириш учун амалий тадбирлар ўтказишда фаол иштирок этди.\nСамарали меҳнатлари ва олижаноб фазилатлари билан эл меҳрини қозонган Абдурафиқ Аҳадовга халқ юксак ишонч билдирди. У тўрт бора Ўзбекистон Республикаси Олий Мажлиси депутати этиб сайланди. Олий Мажлиснинг Бюджет, банк ва молия масалалари қўмитаси раиси, 2005 йил январ ойидан эътиборан илк бор шаклланган икки палатали Ўзбекистон парламенти Қонунчилик палатасининг Бюджет ва иқтисодий ислоҳотлар қўмитаси раиси вазифасида сифатида самарали фаолият кўрсатди.\nПарламентдаги фаолияти давомида у республикамиз ҳукуматининг пул-кредит сиёсати, корхоналар банкротлиги ва санация масалаларини ҳал этишда кўп ташаббус кўрсатган. Ўзбекистон Республикаси Марказий банки Кенгаши ва бошқа қатор комиссияларнинг аъзоси сифатида ҳам фаол иш олиб борди. Юртимизда қонун устуворлигини таъминлаш, эркин бозор иқтисодиёти тамойилларига асосланган демократик давлатнинг ҳуқуқий асосларини яратишда фаол иштирок этди.\n1999-2002 йилларда Ўзбекистон Республикаси Олий Мажлиси биносида жойлашган бир муассаса матбуот гуруҳида фаолият кўрсатган кезларим Пиримқул Қодиров, Эркин Воҳидов, Иброҳим Ғафуров, Акмал Саидов, Ўткир Ҳошимов, Хуршид Дўстмуҳаммад каби Устозлардан кўп сабоқ олганман. Бугун илм-маърифат деганда шундай Устозларни эсласам, рақамли иқтисодиётни ривожлантириш ҳақида сўз борганда таниқли иқтисод соҳасининг пири бўлган Абдурафиқ Аҳадов сиймоси кўз ўнгимда гавдаланаверади.\nКатта авлод вакиллари – ёшларга ибрат мактаби бўлмоғи зарур. Аслида, биз кутган даражада ибрат кўрсатиб яшаётган, умри бўйи самарали фаолият кўрсатган замонамиз қаҳрамонлари кам эмас. Фақат, биз улар сиймосини ва ибратли жиҳатларини кўрсата оладиган асарлар яратиб, муносиб тарғиб этиб бормоғимиз ҳам фарз, ҳам қарздир.\nЙигирма йиллар илгари кўрган баъзи воқеаларни эслаб юраман. Олий Мажлисда Абдурафиқ Аҳадов, Эркин Воҳидов, Иброҳим Ғафуров билан бирга тушлик пайтлари йўлакларда айланишарди. Улар доимо нималарнидир муҳокама қилишаётгани сезилиб турарди.\nБир куни улар билан суҳбатлашиб қолдик. Эркин ака ҳазиломуз оҳангда шундай деди:\n– Бирор мавзуда гап кетганда олимлар унга илмий ёндашади, шоирлар бадиийликка мойиллигини биласиз, бироқ, банкирларнинг нигоҳи ўзгача бўлар экан,– деди Абдурафиқ акага ишора қилиб.– Бу кишининг ҳамма гаплари ўта ҳаётий! Уларни китоб қилиб ёзсангиз борми!..\n– Албатта ёзаман,– дедим устоз шоирнинг таклифдек айтган гапини маъқуллаб.– Иқтисодчилар ҳаёти, фаолияти кўпчиликни қизиқтиради…\n– Ҳаммасини бир бошдан ёзсангиз ҳақиқатан ҳам қизиқ гаплар кўп,– деди Иброҳим ака нимагадир шама қилиб. – Фақат интервью олишда жуда катта маҳорат керак бўлади. Баъзан гапни шундоқ нишонга урадики…\nҲазил-ҳузул билан айтилган гапларга ҳам фаришта омин деган экан. “Ҳаёт карвонлари” ва “Карвон манзиллари” китобларини варақлаб кўрсам улардан ўрин олган баъзи сиймоларнинг дил сўзлари Абдурафиқ аканинг “Умр дафтари”даги зарҳал битиклари айланибди. Ана шу битикларнинг ўзи қаҳрамонимизнинг ибратли ҳаёти ва фаолиятига берилган ҳаққоний баҳодир.\nЎзбекистон Қаҳрамони, халқ шоири Эркин Воҳидов қанчалик кенгфеъл соҳиби бўлса, ижод бобида нечоғли талабчан эканлигини ижод аҳли яхши биладилар. Устоз камдан-кам ёзувчи-шоирларнинг китобига сўзбоши ёзгани сир эмас. Абдурафиқ Аҳадовнинг “Ҳаёт карвонлари” китобига улуғ шоир ёзган сўзбошини “насрий шеър” дегимиз келади. Унда шоирнинг донишмандона фикрлари ҳар қандай ўқувчини ўзига мафтун этарди:\n“Ҳужжат, рақам аслида шеъриятдан йироқ тушунчалар. Лекин бу ҳужжат Ватан истиқлоли ҳақида бўлса, бу рақам миллий тараққиёт кўрсаткичлари бўлса, улар энг юксак шеърият каби илҳомбахш, гўзал ва олиймақом бўлар экан. Дўстим Абдурафиқ Аҳадовнинг ҳисоб-китоблар, кирим-чиқим, даромаду буромад саноқлари ичида кечган умри кимгадир ўта сокин, бир хил, ҳатто зерикарли туюлиши мумкин. Лекин у билан суҳбат қурган, унинг ҳаяжонли, жўшқин сўзларини эшитган киши бу рақамлар замирида қанча маъно-мазмун, қанча меҳнату машаққат, қанча курашлар ётганини ҳис этади.\nДўстим камлик кўрмасин, узоқ йиллар садоқатли дўстлар даврасида, меҳрибон ўғил-қизлар, набиралар қуршовида бахтдан умр кечирсин, дея тилак қиламан. Унинг ҳаёти ва фаолиятига бағишланган “Ҳаёт карвонлари“ китоби умр сарҳисоби, ҳаётдаги ўрни ва меҳнат билан топган қадри ҳақида. Тўпламдан жой олган хилма-хил мақолалар, ҳужжатли ва бадиий лавҳалар, дил сўзлари, фотосуратлар ёш замондошларимизга ибрат мактаби вазифасини ўташига ишонаман”.\nНозиктаъб адабиётшунос олим Иброҳим Ғафуров шундай ёзади:\n“Абдурафиқ туғма иқтисодчи, туғма молиячи, туғма ҳисобдон дейдилар. Балки бу ҳаётга яроқли хислатлар унга бузруквор отасидан ўтгандир. Унинг ота ҳақдаги ҳикоялари ниҳоятда ибратли.\nАбдурафиқ рақамлар ортида инсонни кўради. Улар ортида катта ижтимоий ҳодисаларнинг ҳаракатини илғайди. Бугун эртанинг тамал тошини қўяди. Шоир учун сўз қандай бўлса унинг учун рақам ҳам шундай мазмундор ва келажак рамзидир. У рақамлардаги сирли қудратни ўқий ва англай билади. У ўзгаришларда ҳаётнинг давомийлиги қонуниятларини кўради. Қонун устуворлигини эса ҳар қандай цивилизациянинг асоси ва тараққиётнинг ҳаракат принципи деб билади. Йигирма йилдан ортиқ қонунлар ижодкорлиги ичида яшади. Уларнинг амалиётини тафтиш ва молия, иқтисод билан чамбарчас боғлади.\nХудо Абдурафиққа ранг-баранг инсоний қобилиятлар, салоҳиятларни қўшқўллаб ато этган. У катта молиячи, катта иқтисодчи, катта банк мутахассиси ва шулар билан бирга катта спортчи, катта деҳқон ва инсон қалбининг катта билимдони. Яна унинг талантлари ичида табиатга доим уйғун яшашга интилиши, табиатни юрак-юракдан севиши, ҳис қилиши, уни авайлашини айтмай бўладими! У баъзан ҳақиқий бободеҳқонлар каби дарахтлар, гуллар, зироат билан тиллашади, уларни эшитади. У табиатнинг тилини билади. У мабодо молия устаси бўлмаганида, жуда катта бободеҳқон ёки курашларда елкаси ер искамайдиган паҳлавон ёки кучли учликка кирадиган спорт устаси бўларди албатта”.\nЮридик фанлар доктори, профессор, академик Акмал Саидовнинг битикларида ҳам улкан маъно мужассам:\n“Абдурафиқ аканинг асл касби – иқтисодчи. У киши нақд ярим асрдан буён касб-корига меҳр ва садоқат билан меҳнат қилиб келаётган, умр бўйи молия-банк тизимида турли вазифа ва лавозимларда ишлаган иқтисодиёт соҳасининг том маънодаги зукко амалиётчиларидан ҳисобланади. Бу соҳадаги фидокорона хизматлари учун Абдурафиқ Аҳадов Ватанимизнинг юксак мукофоти – “Ўзбекистон Республикасида хизмат кўрсатган иқтисодчи” фахрий унвонига сазовор бўлган.\nАбдурафиқ ака собиқ иттифоқ парчаланиб кетганидан кейин юзага келган жуда кескин ва таҳликали вазиятларни ўз кўзи билан кўрган, нафақат кўрган, айни чоғда иқтисодий соҳада бевосита раҳбарий лавозимларда ишлаган шахс сифатида эски мустабид совет тизимидан воз кечиш билан боғлиқ ўша мураккаб даврнинг масъулиятини чуқур ҳис этган, таъбир жоиз бўлса, бу муаммоларни ўз юрагидан, онг-тафаккуридан ўтказган замондошларимиз сирасидандир. У киши ўша давр муносабатларининг шунчаки четдан кузатувчиси бўлмаган, балки ушбу муаммоларни ҳал этишда тўғридан-тўғри иштирок этган”.\nЎзбекистон халқ шоири Нормурод Нарзуллаев шундай ёзган эди:\n“Абдурафиқжоннинг мактабда ва олий ўқув юрти даргоҳида олган билимлари уни иқтисод, молия тизимининг етук мутахассиси, ўз соҳасининг билимдони бўлишига замин яратди. У қаерда яшамасин ва қаерда ишламасин, оддий ходимми ё масъул лавозимдами, қишлоқ (овул)дами ёхуд шаҳардами – ҳамма жойда ишига содиқ қолди, ҳеч қачон қоқилмади ва дарбозлардай мувозанатини сақлаб қолди”.\n– Оллоҳга шукрлар бўлсинким, жонажон Ўзбекистонда тинчлик-осойишталик, иқтисодий барқарорлик ҳукмрон! Халқимиз турмуши, моддий фаровонлиги кундан кунга яхшиланиб бормоқда. Юртимиз тобора чирой очиб, шаҳару қишлоқларимиз янги-янги замонавий бинолар билан янада гўзаллашмоқда,– дейди Абдурафиқ ака.– Кўз ўнгимизда баркамол авлод вояга етмоқда. Улар замонавий дунёвий илмларни пухта эгаллаб, жаҳонга бўй кўрсатмоқда. Фан олимпиадаларида, спортнинг турли йўналишлари бўйича ғолиблик шоҳсупаларини ишғол этиб, жаҳон аҳлини ҳайратга солмоқда. Тўрт чақириқ парламент депутати этиб сайланиш ҳаётимнинг энг ёрқин даври сифатида қалбимга муҳрланган. Парламентдаги фаолиятим онгимни ва дунёқарашимни тубдан ўзгартирди, десам муболаға бўлмайди. Шунга амин бўлдимки, қонунлар – жамият учун бамисоли қон томиридир. Қонун устуворлигига эришиш – тараққиётга хизмат қилар экан. Аввалги ишлаган жойларимда юқори ташкилотлар йўриқномаси, низом, қарорлар биз учун қўлланма бўларди ва шулар асосида ишни давом эттирардик. Аммо бош Қомус – Конституциямиз талаблари асосида қабул қилинган қонунларга бу ҳужжатлар қанчалик мос келиши ҳатто хаёлга ҳам келмасди.\nҚонунчилик амалиётини, уларнинг моҳиятини чуқур тушунмаган жойда ҳуқуқбузарлик ҳоллари юз беради. Кейин, жиноий иш қўзғатилганда, тергов ё суд жараёнларида ҳақ-ҳуқуқини ҳимоя қилиш учун адвокатга мурожаат қилинарди. Бу соҳада улар мутахассис деган фикрда эдик. Ўзимизнинг ҳуқуқий онгимиз ва савиямиз, ҳуқуқий маданиятимиз ҳаминқадарлигидан хижолат тортмас эдик ва табиийки, ҳақиқат, адолат учун курашмасдик. Ҳақ-ҳуқуқимизни талашиб-тортишиш у ёқда турсин, ҳатто муносабат ҳам билдирмасдик. Бундан айрим устаси фаранглар фойдаланиб қолишар ва жиноий ишлар қилиб, жазолардан осонгина қутулиб қолишар экан… Бунинг оқибатида қанча бегуноҳ одамлар жабр кўрганининг шоҳиди бўлганман. Биргина ҳуқуқий саводхонлик етишмаслиги оқибатида яна қанча жойларда шундай салбий ҳолатлар урчиб ётганини тасаввур этиш қийин эмас. Ҳаётимиз барча жабҳаларида ҳуқуқий нигилизм ҳукм сурарди. Демократик ҳуқуқий жамиятда бу каби нохуш ҳолатларга асло йўл қўйиб бўлмайди. Мен депутатликка номзод пайтларимдаёқ шу ҳақда узоқ ўйлаганман. Жамиятда қонун устуворлигига эришиш, уларни амалиётда тўғри қўллаш масалалари сайловолди дастуримда ўз аксини топганди. Сайловчилар билан учрашувларда бу масала кўпчиликда катта қизиқиш уйғотди. Ҳаётда шундай муаммолар борлиги ва уларнинг ечимини топиш мумкинлиги ҳақидаги фикрларимни кўпчилик қўллаб-қувватлади. Айни пайтда сайловчилар билан маслаҳатлашган ва уларнинг ҳам хоҳиш-истаги бўлган ушбу масалаларни қонунларда акс эттириш лозимлигини англадим. Бу йўлда амалга ошириш зарур бўлган вазифалар депутатнинг муқаддас бурчи эканлигини ҳис этдим. Бу – Ватан ва халқ олдидаги шарафли бурч эди! Депутат бўлгунга қадар асосан банк ва молия соҳаси амалиётида тобланган бўлсам, парламент депутати сифатида фаолиятим давомида эса қайтадан шаклландим. Бунга ўша даврда парламентда фаолият кўрсатган ўнлаб-юзлаб ўз касбининг билимдони бўлган юристлар билан яқиндан танишганлигим ҳам сабаб бўлгандир. Улар билан ҳамоҳанг равишда ишлар эканмиз, қонунларсиз ҳамма ёқда “бўшлиқ” пайдо бўлиб, жамиятда бирор натижага эришиб бўлмаслигини тўлиқ англадим.\nАфдурафиқ аканинг дил сўзларини тинглаган киши ўтган кунларимизни ўзгача таҳлил қилишга ўрганади. Тажрибали иқтисодчининг айтишича, бугун мустақилликка эришилган кунларни ва ундан олдинги иккинчи жаҳон уруши давридан бери дуч келган ва халқни ғоят қийин аҳволга солиб қўйган ҳаддан зиёд тақчиллик, танглик, қимматчилик ва қийинчиликларни ҳам эсга тушириш мумкин. 1991 йилда сиёсий инқироз кучайиб иттифоқ чок-чокидан сўкилиб битди. Ўзбекистон “марказ”нинг қонли “қучоғидан” озод бўлиб, тобелик занжирини улоқтириб ташлади. Ўша кунларда бўлиб ўтган референдум энди унга тўла мустақил давлат сифатида ўз тақдирини ўзи ҳал этиш ҳуқуқига эга эканлигини умумхалқ имзоси билан тасдиқлади. Бу Ўзбекистон тарихидаги туб бурилиш бўлиб, энг катта ва энг муҳим сиёсий воқеа ҳисобланади. Республика сиёсий ҳаётида ҳам муҳим воқеа содир бўлди, яъни, қонуний асосда компартия тугатилди. Халқ демократик партияси ва бошқа партиялар тузила бошлади ҳамда кўппартиявийликнинг ҳуқуқий асослари яратилди. Ўзбекистон тарихида, чунончи, собиқ иттифоқда ҳам биринчи марта муқобиллик асосида ўтказилган умумхалқ сайлови орқали йирик иқтисодчи ва сиёсатчи, давлат ва жамоат арбоби, халқ меҳрини қозонган мард, довюрак инсон Ислом Абдуғаниевич Каримов Ўзбекистон Республикасининг биринчи Президенти этиб сайланди. Ўша кезлар шундай воқеалар ҳам содир бўлдики, улар халқ бошига жуда кўп нохушликлар келтирди. Яъни, халқни катта ташвишга солаётган иқтисодий танглик, қалтис сиёсий вазият, нарх-наво кескин кўтарилиши, пулнинг қадрсизланиши, боз устига турли сиёсий нохушликлар ва кўплаб ижтимоий масалалар қалашиб кетганди. Марказдан бирёқлама мантиқсиз бошқариш сиёсати жамиятни аянчли аҳволга солиб қўйган эди.\nБундай ҳолат юзага келишига Ўзбекистоннинг заррача алоқаси йўқ эди. Боз устига иқтисодиёт бир томонлама ривожланганди. Республикамиз фақат хомашё базасига айлантирилганди, бу жафокаш халқимизга жабр бўлганди.\nАсосан собиқ иттифоқнинг МДҲга кирган мустақил давлатларида йириклари (Россия, Беларусь, Украина, Болтиқбўйи республикалари) бозор иқтисодиётига ўтишини тезлаштириб юборгани, тўғрироғи, уни ҳар томонлама ўйламай, ўзбекчасига айтганда, “етти ўлчаб бир кесмай” деганларидек, уйғунлаштириб олиб бормай, нарх-наволар жилови ўз ҳолига қўйиб юборилгани халқнинг шундоқ ҳам машаққатли турмушини янада оғирлаштирарди. Ҳамдўстлик давлатлари ҳудудларида нарх-наво эркинлиги таъминланаётганлиги Ўзбекистоннинг ҳам иқтисодий ҳаётига салбий таъсир ўтказарди. 1991 йил давомида нарх-наво камида уч баравар кўтарилди ва бу ҳол кейинчалик яна давом этди. Бошқача айтганда, назоратсиз нарх-наво одамларни саросимага солиб қўйди. Бунинг устига яна бир мушкул вазият пайдо бўлди. Бошқа республикаларга нисбатан арзонроқ баҳоларда мол харид қилиш мақсадида Ўзбекистонга келаётган кишилар сони ҳаддан зиёд кўпайиб кетди. Қоп-қоп пул билан келиб, вагон-вагон ёки катта юк машиналарига мол ортиб кетаётганларни тўхтатишнинг ҳуқуқий механизми йўқ эди. Бу пайтда чегаралари очиқ бир республикадан иккинчисига ҳеч бир назоратсиз келиб кетиларди.Бундай очиқлик республиканинг таъминот балансини издан чиқарарди. Дўконларда барча турдаги моллар кескин камайди. Бозорларда эса нархлар қимматлашиб, уч-тўрт баробарга ошиб кетди. Энг керакли маҳсулотлар (ун, нон, шакар, ёғ, гўшт) дўкон пештахталаридан йўқолиб қолди. Кийим-кечак, газлама, телевизор, холодильник ва бошқа уй-рўзғор буюмлари анқонинг уруғига айланди. Бу турдаги товарлар бошқа республикалардан келтирилар эди. Таъкидлаш жоизки, буғдой, нон, гўшт, сут маҳсулотларининг асосий қисми, яъни, 65-75 фоизи бошқа республикалардан келтирилиб, фонд орқали тақсимланарди. Айни вақтда собиқ иттифоқ раҳбарлари иттифоқдош республикаларда бундай вазиятни юмшатиш учун кўрган барча чоралари қоғозда эди, амалда эса бажарилмай қолди. Аслида бу муаммо узоқ йиллар мобайнида маъмурий буйруқбозликка асосланган самарасиз олиб борилган сиёсий-иқтисодий бошқарувнинг оқибати эди…\nАбдурафиқ ака таъкидлашича, тарих ўтмишни ёмонлаш учун ёзилмайди, аслида йўл қўйилган хатолардан сабоқ чиқариш, ҳақиқатни тан олиш ва ўтмишни унутмаслик, у даврда вазият қандай эди-ю, бу кунга қай тарзда эришдик – мана шулар ҳақида мулоҳаза юритади. “Тарихий хотирасиз келажак йўқ” деган пурмаъно ҳикмат ҳам бежиз айтилмаган. Демак, тарихни холисона ўрганиш – амалий хулосалар чиқариш учун керак. Юртимиз мустақиллигининг дастлабки йиллари ҳар куни янги-янги ечимини кутадиган масалалар кўндаланг бўларди. Бу вазиятдан чиқиш осон эмас эди. Чунки турли сиёсий ўйинлар, энг оғири барча масалалар молиявий манбага бориб тақалар эди. Иқтисодиётнинг барча соҳалари қарамликдан иборат, мустақил пул бирлиги йўқ, даромад манбаи қишлоқ хўжалик бюджети катта дефицит, ижтимоий масалалар кескинлашган, қўшни мамлакатлардаги аҳвол биздагидан ҳам қалтисроқ эди. Айнан ана шу гирдобдан чиқишда вазминлик, мусулмонча айтганда – аста-секинлик билан ҳар бир масаланинг ечими топилди. Иқтисодиёт аста-секин изга туша бошлади… Агар фактларга мурожаат қиладиган бўлсак, 90 йилларнинг биринчи ярмида инвестиция масаласида хорижликлар билан музокара олиб бориш мушкул эди. Ўша кезларда Ўзбекистоннинг иқтисодий салоҳияти ҳақида маълумотлар жуда кам бўларди. Республикамизга бир аграр ҳудуд сифатида қараларди. Масалан, Европа қайта тикланиш ва тараққиёт банкидан Тошкент аэропортида реконструкция ишларини бажариш учун 50 миллион АҚШ доллари олишга олти ой давомида музокаралар олиб борилган ва ҳар сафар янги-янги талаблар қўйилган эди. Бугун эса хорижий инвестицияларни жалб этишни рағбатлантириш, инвесторлар ҳуқуқларини ҳимоя қилишни кафолатлаш, уларга имтиёз ва переференциялар беришга оид пухта ҳуқуқий база яратилди. Бу борада рақобатбардош маҳсулот ишлаб чиқаришни таъминлайдиган замонавий, юксак технологияли ишлаб чиқаришни ташкил этиш учун хорижий ва маҳаллий инвестицияларни жалб этиш бўйича қулай шарт-шароитларни шакллантириш асосида янги иш жойларини яратиш масаласига алоҳида эътибор қаратилмоқда. Истиқлолнинг илк йилларида собиқ иттифоқда юзага келган иқтисодий таназзуллар ҳақида кўп мисоллар келтиришимиз мумкин. Ўша дамларда бюджетнинг даромад қисми жуда оз ва катта миқдордаги дефицит, инфляция иқтисодиётни барча соҳасини издан чиқарган эди. Шу таҳликали вазиятда бюджетни бир йилда тасдиқлаш ўта мушкул эди, чунки нарх-наво ҳар куни ўзгарар эди. Ана шу вазиятда талафотдан чиқиш йўллари Биринчи Президентимизнинг аниқ кўрсатмалари асосида бошқарилар эди. Керак бўлган кезларда ҳар ой, ҳар чоракда кўриб чиқиш, таҳлил қилиш ва вазиятга қараб қарор қабул қилиш даромадга яраша буромад чоралари ишлаб чиқилар эди. Шундай оғир дамларда ҳам ташқи қарзга кўз тикиб ўтирмасдан барча ички имкониятларни ишга солиб, тўғри ҳисоб-китоб қилиб мамлакатни одилона бошқаришга ҳаракат қилинар эди. Оғир вазиятларда халқни осойишталикка, сабр-тоқатли бўлишга чақириб, тўғри тушунтиришлар берилди. Ҳатто озиқ-овқат захираси камайиб кетган пайтда ҳам бу муаммолар вазминлик билан ҳал этиларди.\nЮқорида ҳикоя қилинган воқеалар аслида юртимиз мустақиллигининг илк шарофати эди. Келгусида бундай хайрли ишларни изчил давом эттириш серғайрат, олов қалб ёшларимиз ташаббусларига ва ғайрат-шижоатларига боғлиқ.\n– Юртимиз мустақилликка эришиши арафасидан бошлаб то шунга қадар кимлар нима ишлар қилгани, қандай матонатлар кўрсатганини халқимиз кўриб, холисона баҳолаб турибди,– дейди Абдурафиқ ака.– Бугун муҳтарам Президентимиз Шавкат Миромонович Мирзиёев амалга ошираётган улуғвор ишлар, улкан ислоҳотлар ҳам албатта ўз самарасини кўрсатишига ишонамиз. Бунинг учун катта ҳаёт тажрибасига эга кишилар ҳар бир ишда бош-қош бўлишлари ва ёш кадрлар ғайрат-шижоатини кўрсатишлари лозим. Очиғи, мен Президентимизнинг мамлакат ҳаёти учун стратегик аҳамият касб этувчи маъруза ва мурожаатларини эътибор билан кузатиб бораман. Давлатимиз раҳбарининг Олий Мажлисга Мурожаатномасида келажагимизнинг ойдин йўллари аниқ-равшан кўрсатилди. Мурожаатнома Ўзбекистоннинг жорий йил ва яқин истиқболдаги тараққиётини белгилаб берувчи стратегик ва айни пайтда фундаментал асосга эга бўлган ҳужжатдир. Бу ҳужжат мазмунидан бугунги ислоҳотлар моҳиятини, юртимизнинг бутун қиёфаси қай тарзда жозибадор бўлишини, халқимиз ҳаёти нечоғлик осуда, фаровон ва бахтиёр кечишини англаш мумкин. Белгилаб берилган улкан марраларга эришиш учун ҳар биримиз масъулиятни ҳис этмоғимиз зарур. Мурожаатномада аввало инсон ва унинг манфаатлари устувор ўринга қўйилган. “Халқ давлат органларига эмас, балки давлат органлари халққа хизмат қилиши керак”, деган асосий тамойил чинакам ижтимоий воқелигимизга айланиши ўзимизга боғлиқ. Очиғини айтиш керак, юртимизда амалга оширилаётган ислоҳотлар қандай самара бериши адолатли саъй-ҳаракатларимизга боғлиқ. Афсуски, жамиятимиз тараққиётига салбий таъсир кўрсатаётган иллатлардан бири – коррупциядир. Бу хавфли иллат халқимизнинг ислоҳотларимизга ишончини сўндириши, одамларда норозилик кайфиятини кучайтириши ҳеч гап эмас. 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ўзининг туб моҳияти билан айнан коррупцияни таг-томири билан йўқ қилишга қаратилган тарихий ҳужжат бўлди. Унда барча соҳаларда коррупцияга барҳам бериш, унинг илдиз отишига шароит яратаётган сабабларни бартараф этишга қаратилган чоралар белгиланди. Президентимизнинг “Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида”ги фармонига биноан 2019-2020 йилларда коррупцияга қарши курашиш бўйича иккинчи Давлат дастури тасдиқланди. Сўнгги йилларда мамлакатимизда коррупцияга қарши курашиш соҳасида муҳим ташкилий-ҳуқуқий ислоҳотлар амалга оширилганлигини алоҳида эътироф этиш зарур. Давлатимиз раҳбари таъбири билан айтганда, коррупцияга қарши курашда ҳуқуқни муҳофаза қилувчи идоралар қанчалик ҳаракат қилмасин, халқимиз бу жирканч иллатга муросасиз бўлмас экан, таъсирчан жамоатчилик назоратини ўрнатмас экан, бу балога қарши самарали курашни ташкил эта олмаймиз. Бу иллат билан нафақат ҳуқуқни муҳофаза қилувчи идоралар, балки ҳар бир жамоа жиддий курашиши керак. Очиғи, ҳаётга, давлат сиёсатига, жамиятимиз ҳаётига барчамиз мана шундай муносабатда бўлишимиз лозим, деб биламан.\nСуҳбатдошимиз 2020 йил мамлакатимизда – “Илм-маърифат ва рақамли иқтисодиётни ривожлантириш йили” деб эълон қилинишини кўтаринки руҳ билан кутиб олганини таъкидлайди. У кишининг айтишича, рақамли иқтисод – бу бугунги кунда жаҳон иқтисодининг драйвери, ривожланиш белгиларидан бири. Рақамли иқтисод – замонавий миллий иқтисодларнинг қиёфасини ўзгартириб, уларнинг самарадорлигини ва шаффофлигини оширмоқда. Рақамли иқтисод кўп муаммоларимизни ҳал қилиши мумкин. Рақамли иқтисоднинг вазифаси – иқтисодиёт самарадорлигини оширишдадир. Бугунги кунда Ўзбекистон бозор иқтисодиёти тизимини жорий қилиш йўлидан бормоқда. Ҳар бир мамлакатнинг фаровонлиги унинг ЯИМи билан белгиланади. Чунки ЯИМдан ташқарида ҳеч нарса йўқ, оддий сўз билан айтганда. Халқнинг давлатнинг ҳаракат майдони – мана шу ялпи ички маҳсулот. ЯИМ катта бўлса бировга ёрдам пули нафақа беришингиз мумкин. ЯИМ кўпаймаса фаровонликни таъминлаш иложи йўқ. Рақамли иқтисод бозор иқтисоди билан бир вақтда Ўзбекистон ялпи ички маҳсулотини оширишга хизмат қилади. Ҳар бир давлатнинг асосий мақсади – иқтисодий ўсиш ва фаровонликка эришиш экан, бу эзгу мақсадларга эришишимиз учун барча имкониятларга эгамиз, дейди мулоҳазакорлик билан Абдурафиқ ака.\nИқтисодиёт билан бир қаторда сиёсат майдонида ҳам жавлон урган очеркимиз қаҳрамонининг умри давомида амалга оширган ишларини холисона таҳлил қилсак, ёшлар учун хўб ибратли жиҳатларини кашф этиш мумкин. Аввал маҳаллий Кенгашлар, кейинчалик 20 йил парламент депутати бўлган Абдурафиқ Аҳадов иқтисодчи бўлиш билан бир қаторда сиёсатчи сифатида ҳам чинакам тобланган сиймолардан биридир. Бугунги ёшлар кимдан ибрат олиши керак, деган жўнгина саволга мана шундай сиймоларнинг самарали фаолиятларини кўрсатгим келади.\nЎзбекистон Ёзувчилар уюшмаси аъзоси, халқ депутатлари Олмазор туман Кенгаши депутати\nМаҳорат мактаби: Пиримқул Қодиров. Маънавият, модернизм ва абсурд\nNext story Арманистон Республикасининг Ўзбекистондаги элчиси ЎзМУга ташриф буюрди\nPrevious story “Коррупциясиз соҳа” лойиҳаси – умидбахш йўл


Ушбу темир йўл юк вагонларнинг бир бирига уланган қисми оралиғига усталик билан беркитилиб қўйилган, қора рангли полиэтилен пакет божхона хизмат ити кўмагида эътиборни ўзига тортди. Пакет очиб кўрилганида, оч-яшил рангли, гиёҳвандлик моддасига ўхшаш модда борлиги аниқланди.\nВилоят суд-тиббиёт экспертизаси хулосасига кўра 1,66 грамм “марихуана” гиёҳвандлик моддаси эканлиги маълум бўлди. Натижада, гиёҳвандлик моддаси кўзлаган “манзили”га ета олмади.\n“Фарғона” чегара божхона постида эса Қирғизистон Республикасига пиёда ҳаракатланаётган фуқаро Т.А. божхона назоратидан ўтказилганда, унинг эгнидаги қора рангли шимининг чўнтагида бир дона сигарет қутиси ичида чекиш учун мўлжалланган папирос ичида ўткир ҳидли, оч-жигарранг рангли соф оғирлиги 0,07 гр. гашиш гиёҳванд моддасини олиб кетаётганлиги аниқланди. Эндиликда ушбу фуқаро юртимиз ҳудудидан бир қанча муддатга чиқиб кета олмаслиги шубҳасиз.\nУшбу жиноий ишлар бўйича суриштирув ишлари олиб борилмоқда.\n“Қўқон” ТИФ божхона пости катта инспектори.\n« Гимнастикачи қизлар\nИлмий ва амалий тажриба уйғунлиги »


26 июля, 2021, 19:43\nТеги:Ёзги Олимпия ўйинлари | Токио-2020 | Олимпиада\nМедалларсиз ўтган кун\nЎзбекистон делегацияси учун Токио-2020 Олимпия ўйинларининг учинчи кунида 7 нафар ҳамюртимиз иштирокидаги баҳслар гувоҳига айландик.\n1.Зайнаб Дайибекова (қиличбозлик, аёллар)\n2.Шаҳобиддин Зоиров (бокс, эркаклар 48-52 кг)\n3.Нигора Турсункулова (таэквондо, аёллар -67 кг)\n4.Ҳикматуллоҳ Тўраев (дзюдо, эркаклар -73 кг)\n5.Никита Рафалович (таэквондо, эркаклар -80 кг)\n6.Фанат Қаҳрамонов (бокс, эркаклар 69-75 кг)\n7.Муаттар Набиева (оғир атлетика, аёллар 55 кг)\nҚиличбозлик. Вакилларимиз орасида қиличбозимиз Зайнаб Дайибекова биринчи бўлиб стартга чиқди. Сабля йўналишида кечган жангда у мезбонларнинг асосий вакилаларидан бири Аоки Чикага қарши баҳс олиб борди. Муросасиз ўтган беллашув Дайибекованинг 15:9 ҳисобидаги ғалабаси билан якунланди.\nЮртдошимиз кейинги босқичда хитойлик Яци Шаони 15:10 ҳисобида мағлуб этди. Кейинги босқичда ҳамюртимиз Жанубий Корея вакили Кор Юн Жисуга қарши баҳс юритди. Зайнаб Дайибекова рақибини 15:12 ҳисобида мағлуб этди.\nҲамюртимиз навбатдаги босқичда венгриялик Анна Мартонга 11:15 ҳисобида имкониятни бой бериб қўйди. Шу тариқа, у ҳам юришини тўхтатди ва ўзининг илк Олимпиадасида кучли саккизликдан ўрин олди.\nБокс. -52 кг вазн тоифасида юртимиз шарафини ҳимоя қилаётган Шаҳобиддин Зоиров туркиялик Батуҳанга қарши рингга кўтарилди. Боксчимиз ушбу жангда 5:0 ҳисобида зафар қучиб, кейинги босқичга чиқди. Вакилимиз кейинги даврада Кабо-Верде вакили Давид Де Пина билан беллашади.\n-75 кг вазн тоифасидаги Фанат Қаҳрамонов грузиялик Георгий Харабадзега қарши рингга кўтарилди. Биринчи раундни вакилимиз тўлиқ ўз фойдасига ҳал этганди. Лекин грузиялик боксчи жароҳат сабаб жангни давом эттира олмади. Баҳс мудатидан аввал якунланди. Фанат Қаҳрамонов кейинги босқичда қозоғистонлик Абилхан Аманкулга қарши рингга чиқади.\nТаэквандо. Нигора Турсунқулова хитойлик Жанг Менг Ю билан курашди. Беллашувда Турсунқулова 11:9 ҳисобида мағлубиятга учради ва биринчи уринишдаёқ ўз юришини тўхтатди.\nНикита Рафалович илк босқичда доминиканлик Моисес Эрнандес билан куч синашди. Қизғин кечган баҳсда Никита 17:7 ҳисобида рақибидан устун келди. У чорак финалда озарбайжонлик Милад Бегига қарши даянга чиқди. Рафалович икки карра жаҳон чемпиони билан беллашувда 12:1 ҳисобида зафар қучди.\nНикита Рафалович Олимпиада финалига чиқиш учун иорданиялик Салех Элшарабатига қарши баҳс юритди. Ярим финалнинг асосий вақтида ҳисоб 11:11 натижасида якунланганди. Қўшимча вақтда ("Golden Point") эса у зарба ўтказиб юборди ва имкониятни бой берди - 11:13. Рафалович бронза медали учун курашда хорватиялик Тони Канаетга қарши даянга чиқди. Унда юртдошимиз рақибига 18:24 ҳисобида мағлуб бўлди ва медалдан қуруқ қолди.\nДзюдо. -73 кг вазнда юртимиз шарафини ҳимоя қилаётган Ҳикматуллоҳ Тўраев илк даврада германиялик Игорь Вантдекени мағлубиятга учратди. Тўраев кейинги босқичда "Golden Score"да жанубий кореялик Ан Чангримга имкониятни бой бериб қўйди.\nОғир атлетика. Муаттар Набиева даст кўтаришнинг илк уринишида 95 кгни бўй сундирди. Иккинчи уриниш учун 98 кг тошга буюртма берди. Ҳамюртимиз 98 кг тошни кўтара олмади. Аммо у учинчи ўринишда 98 кг тошни кўтарди ва Олимпиада рекордини ўрнатди. Аввалги рекорд 97 кгни ташкил қилганди. Муаттар силтаб кўтариш машқларини 114 кг. натижа билан якунлади. Шу тариқа, Набиева 212 кг. натижа билан Олимпия ўйинларидаги иштирокини 4-ўринда якунлади. У ҳам бронза медалига яқин келганди.\nҲатто олтиниу, кумишларга, бронза учун ҳам озгина қолган.эдия афсус. Киейнги кунлардан умидлар катта омад барчага.


Forbes версияси бўйича Россиянинг 200 нафар энг бой тадбиркорлари давлати бир йилда 73 миллиард долларга камайди, миллиардерларнинг умумий сони эса 88 нафаргача қисқарди, дея хабар бермоқда «РИА Новости».\nШунингдек, рўйхатдаги 200 иштирокчи орасида 37 киши ўз давлатини кўпайтирган бўлса, яна 27 нафари ўтган йилги натижани сақлаб қолган.\nРоссиянинг энг бой бизнесменлари рейтингида «Интеррос» президенти Владимир Потанин етакчилик қилмоқда, унинг давлати 15,4 миллиард долларга баҳоланмоқда. Нашр маълумотига кўра, унинг бойлиги бир йилда 2,8 миллиард долларга кўпайган.\nУ рейтингни сўнгги уч йил давомида бошқариб келган Алишер Усмоновни ортда қолдирди. Бу сафар у 14,4 миллиард доллар билан учинчи ўринга жойлашди, бу 2014 йилдагидан 4,2 миллиард долларга кам демакдир.\nИккинчи поғонани 14,6 миллиард доллар билан «Альфа-групп» эгадоши Михаил Фридман эгаллади.


Ўш: Миллатинг нима, судланувчи?\nЎш қирғини юзасидан судланаётган ўзбеклар гуруҳи.\nҚирғизистонда Ўш қирғинида айбланиб судланаётган 87 одамнинг 82 нафари ўзбек, 5 таси эса қирғиз миллатига мансуб шахслардир.\nБишкекдаги “Қилим шами” нодавлат ташкилоти15 январдан 15 мартгача Ўш ва Жалолободда июн воқеалари юзасидан ўтказилаётган 28 суд жараёнига оид 76 та суд мажлисини мониторинг қилган.\nСуд қийноқлар тўғрисидаги баёнотларни инобатга олмаяпти\n“Қилим шами” нодавлат ташкилоти раҳбари Гулшайир Абдурасулованинг айтишича, суд жараёнларида судланувчилар ўзларига нисбатан қийноқлар қўлланилганини айтишган.\n- Биз 28 та суд жараёнини текширдик. Бу жараёнлардан 16 тасида судланувчилар ўзларининг қийноқларга солинганини, уларга нисбатан руҳий босим кўрсатилганини айтишди. Лекин бирорта жараёнда суд бу баёнотларни текширмади, инобатга ҳам олмади, -дейди Гулшайир Абдурасулова.\nСудланувчининг миллати муҳим\nНодавлат ташкилоти ҳисоботида айтилишича, 28 суд жараёнида 87 одам судланмоқда. Улардан 82 таси ўзбек ва фақат 5 таси қирғиз миллатига мансуб судланувчилардир.\nҚурмонбек Бакиевнинг маслаҳатчиси Усен Сидиқов.\nГулшайир Абдурасулованинг айтишича, судлар ҳукм чиқараётганда судланувчиларнинг миллатига ҳам катта эътибор бермоқда.\nҲуқуқ ҳимоячиси шу ўринда бир мисолни келтиради:\n- Масалан, давлат тўнтариши уюштиришга ҳаракат қилганлик ва оммавий тартибсизликларга раҳбарлик қилган, деган айблов билан судланган Усен Сидиқов 6 йилга шартли равишда кесилди. Айни пайтда Қорасув туманида тартибсизликларда иштирок этди, деган айблов билан Хайдаров Дилмурод 8 йилга қамалди. Сидиқов қирғиз, Хайдаров эса ўзбек. Сидиқовнинг айби Хайдаровникига нисбатан бир неча марта оғирроқ эди. Бу ўринда миллатига қараб ҳукм чиқарилганлиги яққол кўриниб турибди, -дейди Гулшайир Абдурасулова.\n“Килим шами” нодавлат ташкилоти ҳисоботида қирғиз ҳукумати мазкур муаммони тан олмаётгани ҳақида ҳам гап боради.\n“Мониторинг натижасида мамлакат жанубидаги оммавий тартибсизликлар юзасидан суд жараёнлари субъектив олиб борилаётгани аниқланди. Судларда адвокатлар ва терговчилар тенг ҳуқуқли эмас. Давлат фуқароларга миллий келиб чиқишидан қатъий назар адолатли судлов ҳуқуқини таъминлай олмаяпти. Ҳукумат бу муаммони тан олмаяпти ва халқаро ҳамжамиятдан яширишга ҳаракат қилмоқда”, дейилади ҳисоботда.\nОлий суд инкор этади\nСуратда: Жалолобод судида хукм ўқилмоқда\nАйни пайтда Қирғизистон Олий суди матбуот котиби Бактибек Рисалиев ҳуқуқ ҳимоячиларининг мазкур ҳисоботда келтирилган далилларини инкор\n- Мамлакат жанубида Ўш воқеаларига оид суд жараёнлари субъектив ўтмоқда, адвокатлар камситилмоқда, деган фикрлар асоссиздир. Айтишим мумкинки, бу жараёнлар ҳолис ва адолатли ўтмоқда, -деди Бактибек Рисалиев\nҚирғизистон Бош прокуратураси тарқатган маълумотда айтилишича, Ўш қирғини юзасидан 5158 та жиноят иши очилган. Улардан 394 та иш одам ўлдириш ҳолати юзасидан қўзғатилган. Маълумотга кўра, бу жиноят ишларидан фақат 27 таси судга оширилган. Одам ўлдириш бўйича очилган жиноят ишларининг 350 таси “жиноят содир этган одам аниқланмагани” учун вақтинча тўхтатилган.


Мамлакат тақдирини белгилаб берган тарихий воқеаларга муносиб баҳо бериш даркор - Тоқаев\nULYTAÝ. Kazinform – Ўтмишга адолатли баҳо бермай туриб, ёруғ келажакка умид қилиш қийин. Бу ҳақда Қозоғистон Президенти Қасим-Жомарт Тоқаев Улитау вилоятидаги Миллий қурултой йиғилишида маълум қилди, дея хабар беради Kazinform мухбири.\nМухтар Шахановга Қозоғистон Меҳнат Қаҳрамони унвони берилди\nULYTAÝ. Kazinform – Миллий қурултойда таниқли шоир Мухтар Шахановга Қозоғистон Меҳнат Қаҳрамони унвони берилди. Тегишли фармон Ақорда сайтида эълон қилинди, дея хабар беради Kazinform мухбири.\nҲиндистон пойтахтида Абай бюсти ўрнатилди\nNUR-SULTAN. Kazinform – Ҳиндистоннинг Нью-Деҳли шаҳридаги Сан Мартин Парк ҳиёбонида буюк қозоқ мутафаккири Абай Қўнонбоевнинг бюсти очилди, дея хабар беради Kazinform ҚР ТИВ матбуот хизматига таяниб.\nЧимкентда Наврўз байрами 9 кун давомида нишонланади\nSHYMKENT. Kazinform – Чимкентда «Хуш келибсиз, Наврўз!» карвон йўлга чиқди, деб хабар беради Kazinform мухбири.


Машина олишда ҳеч ким тўламаётган 3 фоизлик йиғим бекор қилинди - xabar.uz\nМашина олишда ҳеч ким тўламаётган 3...\n2022 йил 1 январдан автомобил сотиб олганлик учун 3 фоизлик йиғим тўлиқ бекор қилинди. Давлат бюджети тўғрисидаги Қонундан ушбу йиғим олиб ташланган.\n2019 йил октябргача бўлган муддатда мазкур йиғим машина сотиб олган фуқаро томонидан тўланарди. Яъни янги (аввал фойдаланилмаган) автотранспорт воситаларини харид қилганлик учун тўлов харид нархининг уч фоизи автотранспорт воситаси эгаси (фойдаланувчи) томонидан автотранспорт воситасини Ички ишлар вазирлиги органларида рўйхатдан ўтказилиши учун тўланиши лозим эди.\n2019 йил 1 октябрдан бошлаб мамлакатда ишлаб чиқарилган янги машиналарни сотиб олганлик учун йиғим автотранспорт воситалари ишлаб чиқарувчилари томонидан тўланиши қайд этилган. Аммо Uzauto Motors компанияси 2020 йилнинг январ-сентябр ойлари давомида шу 3 фоизлик йиғим ортидан давлат бюджетига 582,6 млрд сўм йиғимни тўламагани ошкор бўлганди.\n«Ўзавтосаноат» 2019 йил 1 октябрдан жорий қилинган ушбу йиғим автомашиналар нархига киритилган ва харидорлар ҳисобидан ундирилишини айтганди. Лекин амалда 2020 йил давомида ушбу йиғим тўланмаган ва бу сумма ярим триллион сўмдан ортиқни ташкил қилган. Янаям аниқроғи, Uzauto Motors 3 фоизлик давлат йиғимини харидорлардан ундириб, давлатга топширмаган.\nUzauto Motors учун берилган бундай имтиёзлар биринчиси эмас. Шу пайтгача компания Президент ва Вазирлар Маҳкамаси қарорларига асосан, божхона имтиёзларидан 1,64 трлн. сўм, қўшимча қиймат солиғи қўшилишидан 255,6 млрд. сўм, акциз солиғини тўламаслик ортидан 356,7 млн. сўм миқдорида фойда кўрганди.\nБекор қилинган мазкур амалиёт фақатгина иккиламчи бозордан машина сотиб олинганда фойда бериши мумкин. Шу пайтгача ишлаб чиқилган машиналардан йилига қараб ҳар бир от кучи учун 29 минг 700 сўмгача йиғим олинарди. Энди бу йиғим буткул йўқолди.\nUzauto Motors компаниясининг ярим трлн.лик йиғимни давлатга тўламаганига Олий Мажлис депутати Расул Кушербаев ўша пайтда ўз муносабатини билдирганди. У мазкур имтиёз кейинги йилда (2022 йил назарда тутилмоқда — Xabar.uz) ҳам сақланиб қолишидан хавотирда эканини билдирган.\n«Бу имтиёз қаерда ўтиб кетган, деган савол ҳам қизиқтиряпти. Балки қонунларда номувофиқлик бордир, бу ўтган йилги (2019 йил) бюджет қонунида кетган бўлиши мумкин. Нимага бунақа бир-бирига зид кетяпти? Камига кейинги йил ҳам шундай 3 фоизлик йиғимни тўламаслик имтиёзини сақлаб қолиши мумкин. Биз бундай имтиёз берилишига қаршимиз», — деганди Расул Кушербаев.\nСолиқ кодексининг 460-моддасида автотранспорт воситаларини сотиб олганлик учун йиғим мамлакатнинг ўзида ишлаб чиқарилган автотранспорт воситалари сотиб олинганда, йиғим қонун ҳужжатларида белгиланган тартибда автотранспорт воситаларини ишлаб чиқарувчилар томонидан тўланиши белгиланган.\nҚолаверса, президентнинг 2019 йил 18 июлдаги қарорида 2019 йил 1 октябрдан бошлаб Ўзбекистонда ишлаб чиқарилган янги транспорт воситалари сотиб олганлик учун йиғин ишлаб чиқарувчилар томонидан тўланиши қайд этилган.\nОлий Мажлис палаталари қабул қилган «2020 йил учун Ўзбекистон Республикасининг Давлат бюджети тўғрисида»ги қонунда ҳам янги автотранспорт воситалари бўйича ундириладиган йиғимдан мамлакатда ишлаб чиқарилган автомобиллар мустасно эканини кўриш мумкин. Бу UzAuto Motors АЖга («Ўзавтосаноат» АЖ тизимидаги ишлаб чиқарувчилар ҳам) 3 фоизлик йиғимни тўлашдан қонуний озод қилинган дегани. Буни парламентлар тасдиқлаган. Муҳими, ушбу имтиёз қуйи палатага киритилган 2021 давлат бюджети тўғрисидаги қонун лойиҳасида бор эди.


17:00 / 12 апрель 621 pdf Ўқиш режими + -\nМана кутганимиз моҳи Рамазон ҳам кириб келди. Шу кунларда кўплаб муслима опа-сингилларимиз Рамазон рўзасини тутишади. Аммо улар учун бу кунларда дилни хира қилувчи ҳолатлар ҳам бўлиб туради. Шулардан бири ҳайз кунларидир.\nМаълумки, ҳар ой аёл киши ўзига хос кунларни бошидан кечиради. Динимизда бундай ҳолларда баъзи ибодатларни қолдириш керак бўлади. Ҳайз ва нифос кунларида мусулмон аёл намоз ўқимайди ва рўза тутмайди. Бироқ, ҳар биримиз ушбу муқаддас ойни ибодат қилишга ва муборак ойдан унумли фойдаланишни ният қиламиз.\nҲайз ёки нифос кунларини ҳам ибодат билан ўтказишнинг кўплаб усуллари бор.\n1. Қуръон эшитиш.\nوَاِذَا قُرِئَ الۡقُرۡاٰنُ فَاسۡتَمِعُوۡا لَهٗ وَاَنۡصِتُوۡا لَعَلَّكُمۡ تُرۡحَمُوۡن\n“Қуръон тиловат қилганда уни тингланглар ва жим туринглар, шояд раҳматга эришсангиз”. (Аъроф сураси, 204-оят.)\nБундай кунларда мусулмон аёлга Қуръонни қўлида ушлаб ўқиш тақиқланади, лекин уни тинглаш мумкин. Имкон қадар тез-тез Қуръон тинглашга ҳаракат қилинг, бўш вақтни Қуръонга бағишланг!\nاِنَّ الۡمُسۡلِمِيۡنَ وَالۡمُسۡلِمٰتِ وَالۡمُؤۡمِنِيۡنَ وَالۡمُؤۡمِنٰتِ وَالۡقٰنِتِيۡنَ وَالۡقٰنِتٰتِ وَالصّٰدِقِيۡنَ وَالصّٰدِقٰتِ وَالصّٰبِرِيۡنَ وَالصّٰبِرٰتِ\nوَالۡخٰشِعِيۡنَ وَالۡخٰشِعٰتِ وَالۡمُتَصَدِّقِيۡنَ وَ الۡمُتَصَدِّقٰتِ وَالصَّآٮِٕمِيۡنَ وَالصّٰٓٮِٕمٰتِ وَالۡحٰـفِظِيۡنَ فُرُوۡجَهُمۡ وَالۡحٰـفِظٰتِ وَالذّٰكِرِيۡنَ اللّٰهَ كَثِيۡرًا وَّ الذّٰكِرٰتِ ۙ اَعَدَّ اللّٰهُ لَهُمۡ مَّغۡفِرَةً وَّاَجۡرًا عَظِيۡمًا\nАлбатта, муслимлар ва муслималар, мўминлар ва мўминалар, давомли итоаткор эркаклар ва давомли итоаткор аёллар, садоқатли эркаклар ва садоқатли аёллар, сабрли эркаклар ва сабрли аёллар, хушуъли эркаклар ва хушуъли аёллар, садақа қилувчи эркаклар ва садақа қилувчи аёллар, рўза тутувчи эркаклар ва рўза тутувчи аёллар, фаржларини сақловчи эркаклар ва (фаржларини) сақловчи аёллар, Аллоҳни кўп зикр қилувчи эркаклар ва (Аллоҳни кўп) зикр қилувчи аёллар – ўшаларга Аллоҳ мағфиратни ва буюк ажрни тайёрлаб қўйгандир. (Аҳзоб сураси, 35 - оят.)\n3. Салавот ўқиш.\n«Ҳар куни юз марта саловати шариф келтирган киши маҳшар майдонининг чидаб бўлмас иссиғидан қутилади. Ўша даҳшатли кунда арш соясида мен билан бирга бўлади!».\nРасулуллоҳ соллаллоҳу алайҳи васалламга саловат айтиш жуда кўп фазилат ва мукофотларга эга. Чунки саловат Пайғамбаримизга ва Аллоҳ таолога бўлган муҳаббатимизни оширади. Пайғамбаримизга саловат айтиш Аллоҳнинг наздида 10 марта кўтаради, 10 гуноҳни ўчиради ва 10 яхши амал ёзиб қўяди\n«У тақводорлар фаровонлик ва танглик кунларида ҳам эҳсон қиладиган, ғазабларини ютадиган, одамларни афв этадиганлардир...” (Оли Имрон сураси, 134-оят).\nРасулуллоҳ соллаллоҳу алайҳи васаллам энг яхши садақа Рамазонда бериладиган садақадир, дедилар.\n5. Яхшилик, раҳм-шафқат.\nОдамларга хушмуомала муносабатда бўлиш ҳам ибодат қилиш ва Аллоҳ таолонинг розилиги учун ҳаракат қилишдир. Яқинингизга, ота-онангизга, эрингизга меҳр ва раҳм-шафқат қилинг. Пайғамбар соллаллоҳу алайҳи васаллам бу сабр ойи, жаннат эса сабр учун мукофотдир, дедилар. Ўтмишдаги шикоятларни кечиринг, эҳтимол кимдир билан бузилган муносабатларни тикланг.\nПайғамбаримиз Муҳаммад соллаллоҳу алайҳи васаллам Рамазонда Аллоҳга нидо қилган мусулмонлар дўзахдан халос бўлишини айтди.\nҲадиси шарифга биноан, Рамазон ойининг биринчи 10 куни раҳм-шафқат кунлари, иккинчи 10 куни мағфират кунлари, охирги 10 кун нажот кунлари (Жаҳаннам азобидан ва жазосидан). Гуноҳларингиз учун чин дилдан тавба қилинг ва сизни Аллоҳ таолодан узоқлаштиришга олиб келадиган нарсадан узоқлашинг.\n9. Солиҳ амаллар.\nЖаннат эшиклари очиқ бўлган Рамазон ойи яхши ишлар қилиш учун энг яхши вақт. Вақтни беҳуда сарфламасликка ва уни яхшиликка бағишлашга интилинг.\nSoliha 02:18 / 05 май\nАллоҳ сизлардан рози бо‘лсин! Илмингизни янада зиёда ва манфаатли қилсин! Юқорида келтирилган эслатмаларингиз учун Аллоҳ сизларни мукофотласин. Келаси ишларингизга Аллоҳ барокат ва енгиллик берсин! Аллоҳумма Амиин\n16:30 / 12 апрель 317\n16:25 / 12 апрель 1476\n1036 17:00 / 24.02.2019\n819 11:00 / 03.06.2020\n1032 21:00 / 02.06.2019


Норма маслахатчи / 2021 йил / № 6 / Кадрлар бўлими\nХодим янги йил байрамидан кейин ишга чиқмаган, телефон қўнғироқларига жавоб бермаяпти.\nБундай ходимни қандай ишдан бўшатиш мумкин?\n– Ходимни прогул учун меҳнат шартномасини бекор қилишгача бўлган жавобгарликка тортиш учун белгиланган тартибга қатъий риоя этиш лозим (МК 100-м. 2-қ. 3, 4-б., 102, 107-м., 181-м. 3-б., 182-м.).\nХодимнинг ишга чиқмаганлиги далилини буйруқ билан расмийлаштиринг, унда ходимни излаш чораларини белгиланг ва сабаблари аниқлангунига қадар иш ҳақи ҳисоблашни тўхтатиб туринг.\nХодим узрли сабабларсиз ишга келмаган ҳолатларда ходимнинг шахсий йиғмажилдида кўрсатилган манзил бўйича хабарнома ёки телеграмма юборган ҳолда ундан тушунтириш талаб қилиш лозим. Бунда ходимни муайян муддат ичида ундан жавоб келмаган тақдирда, иш берувчи ўз ҳуқуқидан фойдаланиб меҳнат вазифаларини бир марта қўпол равишда бузганлиги учун меҳнат шартномасини бекор қилишгача бўлган интизомий жазони қўллашга ҳақли эканлиги ҳақида хабардор қилинг (100-м. 2-қ. 4-б., 102-м. 5-қ.).\nХодимнинг ишга келмаганлиги далилини ҳужжатларда қайд этинг. Ишга келмаганлиги ҳақидаги далолатномаларни ходим иш жойида бўлмаган ҳар бир кун учун расмийлаштиринг. Буни олдинги сана билан расмийлаштириш эмас, балки кун-кунида қилиш тавсия этилади. Шунингдек бошқа далиллар (иш вақтини электрон қайд этиш орқали ҳисобга олиш, ўтиш пунктида ҳисобга олиш журналида ходимнинг имзоси йўқлиги, гувоҳлар кўрсатмалари, бевосита раҳбарнинг доклади (рапорти) ва бошқалар) билан тасдиқлаш ҳам мумкин. Иш вақтини ҳисобга олиш табелида ишга келмаган вақти ҳам ҳисобга олиниши лозим.\nБелгиланган муддат тугагач (хабарномани почта орқали юборишга кетадиган бир неча кун ҳам ҳисобга олинади) ходимдан тушунтириш келмаган бўлса, бу ҳақда далолатнома тузинг.\nБироқ ходимнинг ишга келмаганлиги сабабларини, бунга узрли сабаблар бор-йўқлигини аниқлаш лозим (соғлиғи ҳолатига кўра келмаган, йўқолиб қолган, вафот этган ва бошқа ҳолатлар юз берган бўлиши мумкин). Бунинг учун қуйидагиларга сўров юборинг:\nходимнинг яшаш жойидаги поликлиникага (ДПМ) вақтинча меҳнатга лаёқатсизлик варақасини расмийлаштирганлиги юзасидан сўров юборинг ва бунга жавоб олинг;\nяшаш жойидаги бошқа ташкилотларга (маҳалла фуқаролар йиғини, участка профилактика инспектори, ички ишлар органлари ва бошқаларга) ходимнинг ҳолатини аниқлаб беришни сўраб мурожаат қилинг ва бунга жавоб олинг.\nХодим хатни (телеграммани) олган ва бу ҳақда хабарномада қайд белгиси қўйилган бўлса-да, бироқ ишга келмаган тақдирда кўрсатилган муддатда прогул ҳолати бўйича тушунтириш тақдим этмаган бўлса, ходимни излаш чоралари самара бермаганда, иш берувчи ўз ихтиёрига кўра МКнинг 100-моддаси 3 ёки 4-бандига биноан у билан тузилган меҳнат шартномасини бекор қилиш тўғрисида қарор қабул қилишга ҳақли.\nМазкур ҳолатда меҳнат шартномасини бекор қилиш куни прогул қилинган дастлабки кундан олдинги кун ҳисобланади (МК 107-моддаси мазмунидан келиб чиққан ҳолда). Айтайлик, ходим 2021 йил 4 январдан ишга чиқмаган ва меҳнат шартномаси бекор қилингунига қадар иш жойида бўлмаган тақдирда, шартномани бекор қилиш куни унинг охирги иш куни – 31 декабрь ҳисобланади.\nХодимга прогул сабабли у билан тузилган меҳнат шартномаси бекор қилинганлиги тўғрисида хабар беришнинг имкони бўлмаганлиги ҳақида буйруқда қайд этилади.\nМеҳнат шартномаси бекор қилинган кунда ходим ишга бўлмаганлиги сабабли унга меҳнат дафтарчасини беришнинг имкони йўқлиги сабабли иш берувчи меҳнат дафтарчасини олиш учун келиши ёки уни почта орқали юборишга розилик билдириши зарурлиги тўғрисидаги хабарномани юбориши шарт. Ушбу хабарнома юборилган кундан бошлаб иш берувчи меҳнат дафтарчасини бермасдан ушлаб турганлик учун жавобгарликдан озод этилади (МК 275-м.).\nХодимни прогул учун ишдан бўшатишда ушбу интизомий жазолар қўлланилган муддатларни кўрсатишни ёддан чиқарманг. Интизомий жазо ножўя хатти-ҳаракат аниқланганидан кейин зудлик билан, бироқ аниқланган кундан эътиборан 1 ойдан кечиктирмасдан қўлланилади, бунда ходим бетоб ёки таътилда бўлган даври, шунингдек ходимларнинг вакиллик органлари томонидан қарор қабул қилиниши учун зарур бўладиган вақт ҳисобга олинмайди (МК 101-м.).\nХодим узоқ вақт ишга келмаса, бир ойлик муддат дастлабки прогул кунидан эмас, балки охирги кунидан ҳисобланади, чунки ходим ишга келганидан кейин сабаблари аён бўлиши ва интизомий жазо қўлланилиши ёки қўлланилмаслиги маълум бўлади.\nЖазо ножўя хатти-ҳаракат содир этилган кундан (узоқ муддат прогул қилинганда – ходим иш жойида бўлмаган охирги кундан) бошлаб 6 ой ўтгач қўлланилиши мумкин эмас. Жиноий иш юритилган вақт кўрсатилган муддатларга киритилмайди.\nШунингдек шуни эътиборга олиш лозимки, қуйидаги ҳолатларда МКнинг 100-моддаси 2-қисми 4-бандига кўра ходим билан тузилган меҳнат шартномасини бекор қилишга йўл қўйилмайди:\nкорхонада ички меҳнат тартиби қоидалари (ИМТҚ) мавжуд бўлмаганда;\nИМТҚни тасдиқлаш тартиби бузилганда;\nИМТҚда меҳнат вазифаларини қўпол равишда бузиш ҳолатлари рўйхати келтирилмаган бўлса, бундай хатти-ҳаракатларни бир марта содир этганлик учун ходим билан меҳнат муносабатлари бекор қилиниши мумкин (МК 174-м.).\nШу тариқа, иш берувчи томонидан ҳар бир муайян ҳолатда сабабларини тушунтирмасдан ишда бўлмаган ходим билан тузилган меҳнат шартномасини бекор қилиш тўғрисидаги қарор қабул қилишгача бўлган вазиятни батафсил ўрганиб чиқилиб баҳоланиши лозим.\nИш берувчи юқорида айтиб ўтилган чораларни амалга оширмасдан ходимни прогул учун ишдан бўшатадиган бўлса, у ҳуқуқбузарликка йўл қўйиши хавфи мавжуд бўлади. Ходим касаллик варақаси билан келиши ёки ишда узрли сабаблар туфайли бўлмаганлигини исботловчи бошқа тасдиқларни тақдим этиши мумкин, бунда меҳнат шартномасининг бекор қилиниши ноқонуний ҳисобланади.\nБинобарин, иш берувчининг хатти-ҳаракатларини тасдиқлайдиган ҳужжатлар қанчалик кўп бўлса, ходимга нисбатан жазо чоралари қўлланилиши ҳаққонийлигини исботлаш шунча осон бўлади.


Британияда мамлакатнинг ЕИга аъзолиги бўйича референдум ўтмоқда\nБуюк Британияда бугун мамлакатнинг Европа Иттифоқи таркибида қолиш-қолмаслиги бўйича референдум ўтказилмоқда. Бу тадбир натижалари ғарбдаги барча мамлакатлар келажагига таъсир қилиши мумкин.\nСўнгги кунлар ичида сўров натижаларини ўрганган таҳлилчилар маълумотига кўра, евроинтеграция тарафдорлари сони унга қаршилар сонидан тақрибан 0,6 фоизга озроқ. Сайловчиларнинг 9 фоизи эса бу борада ҳали бир қарорга келмаган.\nБуюк Британиянинг Европа Иттифоқига аъзолигини бош вазир - консерватор Дэвид Кэмерон, лейбористлар раҳбари Жереми Корбин ва Либерал демократлар партияси лидери Тим Фаррор қўллаб-қувватламоқда. Улар Европа Иттифоқи таркибида бўлишнинг иқтисодий ва сиёсий афзалликларига урғу бермоқдалар.\nЕвроскептиклар эса энг аввало мамлакатга иммигрантлар оқиб келиши билан боғлиқ муаммоларга эътибор қаратмоқдалар.\nДунё лидерлари, етакчи ширкатлар, сармоядорлар Буюк Британиянинг Европа Иттифоқидан чиқиши унинг таъсирини камайтириши, жаҳон бозорида жиддий талотум юзага келтириши ва келажакда бир неча авлод ҳаётида акс этишини таъкидламоқдалар.


Қозоғистонда калтаклаш акс этган видеодан сўнг физкультура ўқитувчисига нисбатан жиноий иш очилди\nТалабанинг калтакланаётгани акс этган видеодан сўнг Олмаота вилояти Жаркент шаҳридаги коллежнинг физкультура ўқитувчисига нисбатан жиноий иш қўзғатилди.\nТармоқда тарқатилган видеода машқ либосида бўлган эркак хонада талабанинг бошига мушт тушираётгани ва оёғи билан кўкрагига тепаётгани шу билан бира сўкинаётгани акс этган.\nВилоят ҳокимининг матбуот котиби Галимурат Жукелнинг журналистларга маълум қилишича, ҳодиса 10 январ куни Жаркентдаги кўптармоқли коллежда юз берган. «Ўқитувчига нисбатан Жиноят кодексининг 140-моддаси («Вояга етмаганларни тарбиялашдаги вазифасини бажармаслик» - муҳ) бўйича жиноий иш қўзғатилди. У текширув ўтказилаётгани муносабати билан ишдан четлаштирилди», — деди Жукел ҳамда махсус комиссия тузилганини қўшимча қилди.\nШу билан бирга Қозоғистон Таълим ва Фан вазирлиги бошқа бир видеоёзув юзасидан изоҳ берди. Ижтимоий тармоқнинг қозоқ сегментида тарқатилган видеода ҳарбий тайёргарлик бўйича ўқитувчи талабаларга бақирар экан, тилга олиб бўлмайдиган сўзлар билан сўкинаётгани акс этган.\n«Прогресс» политехника коллежининг Бошланғич ҳарбий таълим ўқитувчиси 2002 йилда туғилган талабани ҳақорат қилган ва унга руҳий босим ўтказган», — дейилади матбуот хизмати тарқатган хабарда. Вазирликнинг маълум қилишича, коллеж директори «ўқитувчилар таркиби билан ишлашда йўл қўйган камчилиги ва тарбиявий ишларни сусайтириб юборгани учун» ҳайфсан олди, ўқитувчи эса ишдан бўшатилди.


Тошкент бозорларида қўй қимматлади\nТошкент бозорларида қўй қимматлагани ва шу кунларда энг сара қўй нархи 2 ярим миллион сўмга чиққани айтилмоқда. Қўй олди-сотдиси билан шуғулланаётган манбаларга кўра, воҳада ем-ҳашакнинг озайгани, Тошкентда эса қимматлагани қўй нархи ошишига сабабдир.\nКейинги бир неча йил ичида бўрдоқига қўй боқиш билан шуғулланаётган тошкентлик Абдуқаҳҳор Мусаев шу кунларда Тошкент бозорига чиқиб, қўй сотганини айтди.\n- Мен куни кеча битта қўй сотиб, ўрнига икки ойлик қўзи олдим 700 минг сўмга. Жуда қимматлаган қўй. Энг олди қўй бозорда 2 ярим миллион сўмга турибди. Сигирни пулигада. Жуда қимматлаб кетган,- деqди Мусаев.\nБўрдоқига қўй сотадиган яна бир тошкентлик суҳбатдош Ботиржон ака ҳам қўйнинг қимматлаб кетганини айтди.\n- Ўтган бозорларда 150-200 мингга сотилган қўзилар 350-400 минг сўмга турибди. Қимматлаб кетган, тегиб бўлмайди,- дейди Ботиржон ака.\nУнинг сўзларига кўра, қўйнинг қимматлаб кетгани турли сабабларга боғланмоқда.\n- Қашқадарё тарафлардан келардида йўқ. Мен ўзим ҳам қўй олиб, боқиб сотишга қизиқаманда. Бу бозорда чиқсам, воҳадан қўй кам, йўқ деса бўлади,- дейди Ботиржон ака.\nҚашқадарёлик Озодбекнинг сўзларига кўра, эса у яшаб турган ҳудудларда ҳақиқатда ҳам қўй озайган.\nОзодбек бунинг икки сабабини тилга олди. Биринчи сабаб, ўтган йили Жиззах, Самарқанд ва Қашқадарё вилоятларида қўйлар орасида тарқалган чечак касаллиги боис қўйларнинг озайганидир.\n- Жиззах тарафлардан касаллик келди ўтган йили эсингизда бўлса. Қўйлар бизда ҳам қирила бошлади. Бунинг устига ўтган йили қурғоқчилик ҳам бўлган. Шунга одамлар ҳам касалликдан қўрқиб, ҳам ем-ҳашакдан қисилишдан қўрқиб, қўй-молларини сотиб юборган эди. Биз тарафларда масалан ҳозир қўй камайган, дейди Озодбек.\nЎтган йили Самарқанд, Жиззах ва Қашқадарё вилоятларида номаълум вакцинадан чечак касали тарқалган ва республика бўйлаб жами 45 минг қўй ўлгани расман хабар қилинган эди.\nАммо, Озодликка бу борада маълумот берган жиззахлик чўпонлар расмий рақамнинг кескин озайтирилгани, аслида шу вилоятнинг ўзида 3-4 минглаб қўйи чечакдан қирилган чўпонлар кўп экани ҳақида айтган эдилар.\nЎзбекистон Давлат Ветеренария хизмати номаълум шароитда тайёрланган вакцина сентябр ойида Ўзбекистонга кириб келгани ва унинг таркибида Ауески (ҳайвонларда кескин ўтадиган, юқумли, соҳта қутуриш касаллиги-энц.) касаллиги вируси аниқланганини маълум қилган эди.\nЧорсу бозорида савдо қиладиган Жаҳонгир Шосалимов қўй бозоридаги қимматлаш тез орада гўшт нархига кўчишидан хавотир билдирди.\n- Ҳозирча гўшт қимматлагани йўқ. Нархи ўша. Лекин, қўй қимматлагани бор гап ва тез орада бу нарх гўштда ҳам кўриниши табиий. Бунинг устига 1 апрелдан газ ва электр токи қимматлаши бозордаги нарх-навога кўчади, одатдагидай. Бу йил қиш совуқ бўлди, газ қиммат. Одамларда қарздорлик жуда баланд. Бу сиёсий муаммода ҳозир. Нарх масаласи жиддий сиёсий масалага айланиб қолганку, дейди Жаҳонгир Шосалимов.\nЎзбекистон ҳукумати 1 апрелдан Ўзбекистонда газ ва электр қуввати қимматлашини эълон қилган.


Пластик шаклидаги янги кадастр паспортининг намунаси тақдим этилди — Sof.uz\nЎзбекистон Республикасининг янги шаклдаги кадастр ҳужжати NFC — смарт чипи ўрнатилган пластик картадан иборатдир. У эски услубдаги кадастр паспортидаги барча маълумотларни ўз ичига олади, шунингдек, интерактив давлат хизматларининг ягона порталига уланиш имкониятига эгадир, дейилади Ер тузиш, геодезия, картография ва давлат кадастр қўмитаси хабарида.\n“Ушбу технологиянинг афзалликлари орасида коммунал тўловларни янги кадастр картаси орқали тўлаш имкониятини таъкидлаш мумкин, бу тўловларни амалга ошириш жараёнини сезиларли даражада соддалаштиради ва коммунал инстанцияларнинг иш самарадорлигини оширади”.\nФото: Давлат кадастр қўмитаси\nМаълум қилинишича, коммунал хизматларни мулк билан боғлиқлиги уларни ҳисоблаш ва тўлаш соҳасидаги ислоҳотларни ўсишини таъминлайди.\nАввалроқ, “Кўчмас мулк объекти кадастр паспортининг янги намунасини босқичма-босқич жорий этиш чора-тадбирлари тўғрисида” Ҳукумат қарори қабул қилингани ҳақида хабар берган эдик.\n– Андижон, Наманган, Фарғона вилоятлари, шунингдек, Тошкент шаҳрида – 2020 йил 1 мартдан бошлаб;\n– Қорақалпоғистон Республикаси ва бошқа вилоятларда эса – 2020-2022 йилларда босқичма-босқич жорий этилади.\nпаспорт электрон хизмат Ергеодезкадастр\n29.03 16:11 9842\n30.03 21:00 4326\n29.03 12:30 3539\n29.03 18:30 3515\n29.03 16:30 2830\n18.03 17:43 389 Технология\nЎзбекистоннинг брайл ёзувидаги хариталари тайёрланмоқда\n3.03 11:33 126 Ўзбекистон


Тошкент туманида қудуққа тушган икки нафар фуқаро ҳаёти сақлаб қолинди - Zamin.uz\nТошкент туманида қудуққа тушган икки нафар фуқаро ҳаёти сақлаб қолинди\nТошкент вилояти Тошкент тумани «Бунёдкор» маҳалласи Янги зарбулоқ кўчасида яшовчи А.А. исмли фуқаро ўз хонадонининг дарвозаси яқинида қурилган оқава сув учун мўлжалланган чуқурлиги 6 метрдан ортиқ бўлган қудуққа унинг ичидаги ёғочларни олиб чиқиш учун тушган.\nФавқулодда вазиятлар вазирлиги хабарига кўра, қудуқ тубида кислород етарли бўлмаганлиги сабабли унинг соғлиғи кутилмаганда ёмонлашиб қолган. Унга ёрдам бериш учун тушган фуқаро Б.У.нинг ҳам соғлиғи ёмонлашган.\nШу вақт қудуқ ичидан ёрдам сўраб келаётган овозни эшитган фуқаро А.А.нинг ўғли қутқарув хизматига қўнғироқ қилган.\nВоқеа жойига зудлик билан етиб келган қутқарувчилар қудуқ ичида ҳушини йўқотаёзган икки нафар фуқарони юқорига олиб чиқиб, уларга зарур ёрдамларни кўрсатди. Шу тариқа икки нафар фуқаронинг ҳаёти сақлаб қолинди, дейилади маълумотда. “Замин” янгиликларини “Twitter”да кузатиб боринг\nСардобадаги сув тошқини зонасида ўнлаб одамлар қутқарилди (фото)\n2-05-2020, 17:35, Жамият\nАнгренда дарёга тушиб кетган отлар қутқарилди (фото)\n10-03-2020, 18:03, Жамият\n17-02-2020, 22:18, Жамият\nМетрополитен қурилишида ҳалок бўлганлар сони 6 нафарга етди, 3 нафари бир қишлоқдан\n19-12-2019, 13:49, Жамият\n29-10-2019, 21:53, Жамият\n15-11-2018, 13:37, Жамият


Тошкент ва Жиззахда ноқонуний равишда ўқишга киритиб қўйишга уринган шахслар ушланди – Газета.uz\nФото: Бош прокуратура\nТошкент ва Жиззахда ноқонуний равишда ўқишга киритиб қўйишга уринган шахслар ушланди\nТошкент давлат теника университетига ўқишга киритиб қўйишга, ўқишни Қибрайдаги Халқаро молия ва технологиялар хусусий институтига кўчиришга ваъда қилган шахслар қўлга тушди. Уларга нисбатан фирибгарлик ва пора бериш моддалари билан жиноят иши очилди.\nLotinchada 6 декабр 2021, 18:31 Жамият\nТошкент давлат техника университетига ўқишга киритиб қўйишга ҳамда Қибрайдаги «Халқаро молия ва технологиялар хусусий институти»га ўқишни ноқонуний кўчиришга уринган шахслар қўлга тушди.\nБу Бош прокуратура ҳузуридаги Департамент томонидан ўтказилган тезкор тадбирда аниқланган.\nТаъкидланишича, Тошкент давлат аграр университети ассистенти Р.Г. фуқаро Ф.дан унинг укаси У.ни танишлари орқали Тошкент давлат техника университетига ўқишга киритиб қўйишни ваъда қилган. Бунинг эвазига 4500 АҚШ долларини олганида ашёвий далиллар билан ушланган.\nШунга ўхшаш ҳолат Жиззах вилоятида ҳам қайд этилган. Унда фуқаро Д.Б. фуқаро Ф.нинг Қозоғистонда жойлашган «Тараз халқаро инновация институти»даги ўқишини Қибрай туманида жойлашган «ISFT» «Халқаро молия ва технологиялар хусусий институти»га кўчириб беришига ишонтирган. Бунинг эвазига эса 3 минг доллардан 2700 долларни олганида ашёвий далиллар билан қўлга тушган.\nҲар иккала ҳолат юзасидан ҳам Жиноят кодексининг 168-моддаси (фирибгарлик) ва 28, 211-моддаси (пора бериш) билан жиноят ишлари қўзғатилган.\n#бош прокуратура ҳузуридаги департамент